Energyobserver - ZAPADNI BALKAN POSVEĆEN EVROINTEGRACIJAMA, TEMPO REFORMI VARIRA\nZAPADNI BALKAN POSVEĆEN EVROINTEGRACIJAMA, TEMPO REFORMI VARIRA\nPotvrđujući kredibilnu politiku proširenja kao geostrateško ulaganje u mir, stabilnost, bezbednost i ekonomski rast u celoj Evropi, Evropska komisija usvojila je godišnje ocene implementacije reformi partnera sa Zapadnog Balkana i Turske, kao i preporuke. Komisija je istakla da čvrsta i kredibilna EU perspektiva Zapadnog Balkana ostaje od suštinskog značaja za unapređenje transformacije, podsticanje pomirenja, izvoz stabilnosti u region i podsticanje EU vrednosti, normi i standarda.\nU saopštenju EK povodom objavljivanja izveštaja o napretku 29. maja podseća se da je Strategija za Zapadni Balkan iz februara 2018. obnovila angažman EU i njenih članica i stvorila novi zamah u celom regionu.\nGodinu dana kasnije, navela je EK, naši partneri su zabeležili konkretan napredak i pokazali posvećenost evropskoj perspektivi, iako primena reformi varira od zelmlje do zemlje.\n"Albanija i Severna Makedonija iskoristile su priliku i isporučile reforme, posebno u oblastima koje je Savet ocenio kao ključne u junu 2018. U svetlu postignutog značajnog napretka i ispunjavanja relevantnih uslova, Komisija je preporučila da Savet otvori pristupne pregovore sa Albanijom i Severnom Makedonijom", navela je Evropska komisija.\nSeverna Makedonija očekuje početak pregovora\nPredsednik Severne Makedonije Stevo Pendarovski izjavio je da očekuje da Evropski savet "valorizuje napore" njegove zemlje i, saglasno pozitivnoj preporuci EK, u junu donese odluku za početak pregovora za članstvo.\n"Umesto da bude kolekcionar pozitivnih izveštaja, očekujem da Republika Severna Makkedonija dobije fer šansu i da se transformiše kroz otvaranje svakog posebnog poglavlja pristupnih pregorova", rekao je Pendarovski nakon što je od šefa Delegacije EU u Skoplju Semuela Žbogara dobio najnoviji izveštaj Evropske komisije u kojem 10. godinu uzastopno preporučuje početak pregovora.\nKako je istakao Pendarovski, svako dodatno odlaganje početka pregovora uticaće demotivišuće na makedonsko društvo i imaće ozbiljne implikacije na sprovođenje reformskih procesa, ali istovremeno može da bude shvaćeno i kao podsticaj antievropskim političarima u celom regionu.\nŽbogar je istakao da je je preporuka veoma jasna i da je Severna Makedonija ispunila sve uslove koje su zemlje članice u junu 2018. postavile za dobijanje datuma za pregovore.\n"Ova država je spremna upravo sada da započne pregovore. Svakako, posao ne treba da prestane, reforme treba da produže i očekujem da se entuzijazam produži i u budućnosti", rekao je Žbogar.\nPremijer Severne Makedonije Zoran Zaev je poručio da je njegova zemlja ispunila zadatke koje je dobila od Evropskog saveta "od prvog do poslednjeg" i da je u potpunosti spremna za početak pregovora.\nZaev je ponovio da je otvaranje pregovora za pristupanje EU jedina garancija za održavanje unutrašnje stabilnosti i reformskog impulsa u Severnoj Makedoniji, sa pozitivnim efektima za ceo region Zapadnog Balkana.\nI Albanija čeka početak pregovora\nU svetlu ostvarenog značajnog napretka i ispunjavanja relevatnih uslova, EK je preporučila Savetu otvaranju pristupih pregovora i sa Albanijom.\nEK je u izveštaju o napretku Albanije ocenila da je ta zemlja nastavila da napreduje sa EU reformskom agendom u izveštajnom periodu ali je i ukazala na problem velike polarizacije u političkoj sferi.\nPripremljenost Albanije za članstvo u oblasti reforme javne administracije EK je ocenila kao umeren dok je kod pravosudnog sistema i u borbi protiv korupcije i organizovanog kriminala zemlja pripremljena samo u izvesnoj meri.\nNavodi se i da Albanija nastavlja da aktivno učestvuje u regionalnoj saradnji i održava dobre odnose sa susedima, da je u oblasti migracija zabeležen izvestan napredak, da je zemlja ostvarila neki napredak i da je umereno pripremljena u razvoju funkcionalne tržišne ekonomije.\nTakođe je EK ocenila da Albanija nastavlja da se usklađuje sa zahtevima EU u mnogim oblastima i istakla da zemlja treba da nastavi da ulaže napore sa ciljem sveukupne pripremljenosti za usvajanje i implementaciju pravnih tekovina EU.\nCrna Gora - ništa neočekivano u izveštaju\nCrnogorski predsednik Milo Đukanović izjavio je da u izveštaju o napretku Crne Gore nema ničeg neočekivanog i ponovio da je članstvo u EU prioritet Crne Gore.\nOdgovarajući na novinarsko pitanje šta država čini da se reše problemi korupcije, organizovanog kriminala i slobode medija, za koje se godinama u izveštajima o napretku potencira da nema konkretnih koraka, kazao je da je ceo region prepun raznih nedostataka "koji nas onemogućavaju da dođemo do krucijalnog cilja - evropskog kvaliteta života".\nU rezimeu izveštaja se, između ostalog, navodi da je u Crnoj Gori i dalje nisko poverenje u izborni proces, koji, kako piše, treba sveobuhvatno reformisati.\nPolitička scena je, kako se navodi, i dalje fragmentisana i polarizovana, bez političkog dijaloga.\nPovratak političkog dijaloga u parlament obaveza je, poručila je Evropska komisija, svih političkih aktera.\nU izveštaju se navodi da je Crna Gora ostvarila izvestan napredak u borbi protiv korupcije i organizovanog kriminala. Međutim, korupcija preovladava u mnogim oblastima i ostaje važno pitanje.\n"Odgovor pravosuđa protiv korupcije na visokom nivou i dalje je suviše ograničen. Dalja poboljšanja u ovom pogledu moguća su samo u okruženju u kojem su nezavisne institucije zaštićene od bilo kakvog nepotrebnog uticaja, i ohrabrene da u potpunosti koriste svoja ovlašćenja", konstatuje EK.\nNavodi se da je u borbi protiv organizovanog kriminala Crna Gora i dalje "umereno pripremljena".\n"Potrebni su uverljivi rezultati u pogledu složenijih oblika organiziranog kriminala, gđe su u pitanju lokalni interesi, uključujući pranje novca, trgovinu ljudima i šverc duvana, kao i zaplenu prihoda od kriminala", piše u dokumentu EU.\nMišljenje o zahtevu BiH za članstvo u EU\nEK je usvojila Mišljenje o zahtevu Bosne i Hercegovine za članstvo u EU, koje je od ključne važnosti u odnosima EU i BiH, kao potvrda da je EU predana da pruži smernice i podršku zemlji u provođenju neophodnih reformi na njenom putu ka evropskim integracijama, saopšteno je iz delegacije EU u BiH.\nMišljenje identifikuje 14 ključnih prioriteta koje zemlja treba da ispuni kako bi dobila preporuku za otvaranje pregovora o pridruživanju EU, navodi se i dodaje da pruža sveobuhvatne smernice za postepene reforme.\n"Ključni prioriteti obuhvataju područja demokratije, funkcionalnosti, vladavine prava, osnovnih prava i reforme javne uprave – osnove procesa pridruživanja EU", naglašava se u saopštenju.\nAnalitički izveštaj, uz Mišljenje, po prvi put upoređuje situaciju u BiH sa standardima koji se primenjuju u zemljama članicama EU, uključujući pitanja kao što je unutrašnje tržište, javne nabavke, politika konkurentnosti, ekologije, bezbednosti hrane i zaštite potrošača.\nDalje se navodi da BiH treba da uskladi svoj ustavni okvir sa evropskim standardima i obezbedi funkcionalnost svojih institucija kako bi mogla preuzeti obaveze u vezi sa EU.\nSavet ministara je istog dana na sednici u Sarajevu usvojio tekst odgovora na pismo komesara za politiku susedstva i pregovore o proširenju Johanesa Hana o stepenu realizacije reformskih mera povezivanja i dao saglasnost predsedavajućem Saveta ministara Denisu Zvizdiću da ga uputi evropskom komesaru.\nU saopštenju Saveta ministara BiH navedeno je da je svim nadležnim institucijama BiH naloženo da redovno izveštavaju Ministarstvo spoljnih poslova o napretku u sprovođenju reformskih mera povezivanja.\nNaglašeno je da BiH ostaje opredeljena za dalje aktivno učešće u regionalnim procesima, prvenstveno Berlinskom, odnosno Agendi za povezivanje u sektorima transporta i energetike, te ekonomskom povezivanju u okviru Regionalnog ekonomskog područja.\nTurska se sve više udaljava od EU\nU izveštaju o napretku Turske, kandidata za EU od 1999, ocenjuje se da je ta zemlja nastavila da se udaljava od EU i da beleži ozbiljno nazadovanje u oblastima vladavine prava i osnovnih sloboda i slabljenje kontrole i ravnoteže u političkom sistemu.\nNavodi se da je u junu 2018. Savet jednoglasno ocenio da su pretpristupni pregovori Turske u zastoju i da se ne može razmatrati dalje otvaranje ili zatvaranje poglavlja. Od tada se, kako se ocenjuje, ništa nije promenilo.\nOcenjeno je da je Turska umereno pripremljena za članstvo u oblasti reforme javne administracije, da joj je pravosuđe u ranoj fazi priprema, pri čemu se beleži dalje nazadovanje, a preporuke iz prethodnih izveštaja nisu prihvaćene ili implementirane. Ukazuje se i da se nastavlja politički pritisak na sudije i tužioce i transfer sudija i tužioca protiv njihove volje.\nTurska je u ranoj fazi pripremljenosti za članstvo i po borbi protiv korupcije dok je u izvesnoj meri pripremljena u oblasti borbe protiv organizovanog kriminala ali je napredak ograničen.\nDobar napredak Turska je zabeležila u oblasti migracija i politike azila i ostala je posvećena implementaciji dogovora EU-Turska iz marta 2016. Naglašava se da se od stupanja na snagu tog dogovora beleži trend pada nelegalnih prelazaka migranata iz Turske do ostrva u Egejskom moru.\nIstovremeno se u oblasti ljudskih i osnovnih prava beleži ozbiljno nazadovanje, istakla je EK navodeći i da je Turska nastavila da se usklađuje sa pravnim tekovinama EU ali ograničenim tempom.\n30.05.2019 · ZAPADNI_BALKAN


2179-doprinosi-na-akontaciju-zarade | pitanja-iz-knjigovodstva\ndoprinosi na akontaciju zarade\nTEMA: doprinosi na akontaciju zarade\ndoprinosi na akontaciju zarade pre 7 godina, 2 meseci\nZanima me slucaj kada isplacujem zaradu za tekuci mesec. Znaci nije u pitanju klasicna akontacija vec zbog predstojecih praznika zaradu isplacujem 30.aprila u punom iznosu, da li se platom mogu uplatiti i porezi i doprinosi ranije. I uopste kod isplacivanja akontacija?\nRe:doprinosi na akontaciju zarade pre 7 godina, 2 meseci Karma: 1\nOsnovno pravilo je da, kada isplaćujete nešto fizičkim licima i kada, kao isplatilac, plaćate porez po odbitku, morate platiti porez istovremeno sa isplatom neto iznosa (zarade, zakupnine, dividende...).\nIsto važi i za doprinose za obavezno socijalno osiguranje.\nZnači, kada isplaćujete zaradu, istovremeno plaćate porez i doprinose, bez obzira za koji mesec vršite isplatu, a nema pravne zabrane da isplatite konačnu zaradu u toku tekućeg meseca, posebno ako su poznati svi parametri za obračun (sati rada, norma, cena rada i slično).\nKod akontacije važi (generalno) isti princip: i porez i doprinosi u srazmernom iznosu, kod konačne isplate porez i doprinosi na razliku do punog iznosa zarade.\nObratite pažnju na deo poreske prijave u kome označavate da li je konačna isplata ili akontacija.


Vesti online / Vesti / Ex YU / “Pokazali smo da znamo da očuvamo i razvijemo Srpsku“\n“Pokazali smo da znamo da očuvamo i razvijemo Srpsku“\nPredsednik Izvršnog odbora Saveza nezavisnih socijaldemokrata (SNSD) Nebojša Radmanović rekao je Srni da je SNSD pokazao da zna da zaštiti, očuva i razvije Republiku Srpsku i niko ne može da ospori da sva opozicija zajedno nema kvalitetna kadar kao SNSD.\nNebojša Radmanović: Doći ćemo do svih građana i predstaviti im rezultate svog rada, koji će izbaciti iz igre opoziciju\nRadmanović je dodao da niko ne beži od ocene da je stanje teško, kao i da vlast možda nije najbolje uradila sve što je mogla, ali se ne mogu zanemariti ogromni svetski problemi, koji su uticali i na Republiku Srpsku.\n"I pored svega toga, svi će priznati da korak napred u Republici Srpskoj može napraviti samo SNSD, sa svojim koalicionim partnerima", poručio je Radmanović.\nOn je dodao da SNSD nije počeo političku kampanju za predstojeće izbore, jer kadar ove stranke, kako kaže, u ovim teškim vremenima ne može da zapostavi osnovne obaveze zbog kojih su dobili poverenje građana, da bi se bavili kampanjom i "svađali s nekim iz opozcije".\n"Kažem svađali, jer nažalost opozicija čitav međuizborni period nije prestala da optužuje vlast bez ikakvih konkretnih rešenja i predloga. Mi iz SNSD-a, ali i građani, znamo sve političare iz opozicije, znamo da tu nema novih lica, svi su bili na vlasti i ne mogu da nam pričaju bajke", naglasio je Radmanović.\n"Naš cilj je da pobedimo"\nOn je dodao da priče malih opozicionih partija - da će zaposliti određeni broj ljudi, padaju u vodu, jer su tokom svog mandata već obećavali zapošljavanja desetina i hiljada građana, od čega nije bilo ništa.\n"SNSD se priprema za izbornu kampanju i naš cilj je da pobedimo. Mislim da to možemo zajedno sa svojim koalicionim partnerima, a to pokazuju i sve ankete", naglasio je Radmanović.\nPrema njegovim rečima, SNSD će u kampanji doći do svih građana i predstaviti im rezultate svog rada koji će izbaciti iz igre opoziciju, koja hoće da kaže da ništa nije urađeno.\nOn je dodao da su neuporedivi rezultati postignuti tokom vlasti SNSD-a i njegovih koalicionih partnera i onih koje je imala opozicija, i to u vreme kada ekonomska kriza u celom svetu nije bila ni blizu ovoj kakva je danas.\nEX YU Radmanović: Neće biti vanrednih izbora u Srpskoj\nEX YU Dodik: Šarović i Čavić pomilovali ubice\nEX YU Smenjen ministar zdravlja RS zbog otkrivanja malverzacija!?\nEX YU Dodik udario na Šarovića


Silicijum niskog kvaliteta za jeftine, efikasne solarne panele - Gradjevinarstvo.rs\nDok čekamo da se pristupačne višečvorne solarne ćelije koje prelaze oznaku od 40 odsto efikasnosti konverzije pojave na tržištu, moramo da se zadovoljimo sa standardnim komercijalnim silicijumskim ćelijama koje trenutno imaju maksimum na nivou od oko 19 odsto. Tim istraživača sa Univerziteta u Novom Južnom Velsu (UNSW) u Australiji je pronašao način da poboljša kvalitet silicijuma niskog kvaliteta, što omogućava veću efikasnost solarnih ćelija koje se dobijaju iz jeftinog silicijuma niskog kvaliteta.\nPoznata je činjenica već decenijama da atomi vodonika mogu biti uvedeni kako bi pomogli korekciji defekta koji smanjuju efikasnost i smanjenju zagađivača pronađenih u silicijumu niskog kvaliteta. Međutim, istraživači su imali ograničen uspeh u kontorli vodonika kako bi maksimizirali njegove prednosti. Rešenje koje je pronašao tim sa UNSW-a se odnosi na kontrolu stanja naelektrisanja atoma vodonika.


Opasne igrice svakog dana vrebaju decu\nOnlajn igra “Plavi kit” još jednom pokrenula rasprave o bezbednosti najmlađih na internetu. Mnogo je samodestruktivnih sajtova koje posećuju mladi, tvrde psiholozi\nTVORAC smrtonosne igre Filip Budeikin uhapšen je u novembru prošle godine, i nalazi se u zloglasnom zatvoru Kresti u Sankt Peterburgu. Ruske vlasti tvrde da je on nagovorio 16 devojčica da se ubiju. Dvadesetjednogodišnji mladić je priznao sve za šta ga vlasti terete, rekavši da mu nimalo nije žao zbog toga i da je zapravo “čistio društvo”. Suđenje Budeikinu počinje u ponedeljak.\nUkoliko bi se onlajn igra pak pojavila u Srbiji, reagovala bi odeljenja policije i tužilaštva za visoko organizovan tehnološki kriminal. Ipak, kako bi se u zakonodavstvu tretirao takav slučaj, nije sasvim jasno.\n– Navođenje na samoubistvo i pomaganje u samoubistvu uzimaju se kao krivično delo, ali da bi postojala krivična odgovornost, kod podstrekača mora da postoji svest o tome šta radi, odnosno koliku štetu nanosi – priča advokat Vlada Marinko, specijalista za oblast visokotehnološkog kriminala. – Sada je najvažnije da MUP i tužilaštvo reaguju i da saopštenjima upozore roditelje na opasnost koja vreba. Ukoliko se igra pojavi kod nas, potrebno je da utvrde odakle sadržaj, odnosno poruke potiču, da se utvrdi koje su to osobe koje ih šalju i, naravno, da se radi na presretanju i zabrani tih sadržaja.\nKRIMINOLOG Zlatko Nikolić tvrdi da nema razloga za paniku zbog dolaska “Plavog kita” na Balkan.\n– Takve igrice karakteristične su za Rusiju, za takvo kurturološko područje. Zbog brzine širenja informacija opasnost postoji, ali mesta za paniku nema. Ipak, roditelje bi trebalo upozoriti da povedu više računa o ponašanju svoje dece.\n– DECU bi trebalo edukovati od najranijeg perioda, upozoriti ih na ovakve opasnosti. Tinejdžeri odgajani na univerzalnim vrednostima jesu zdrave ličnosti koje su sposobne da se odupru negativnim uticajima. Bitna je i kontrola, ali je veliki problem što su današnja deca tehnološki pismenija od svojih roditelja – kaže Milivojević.\nTagovi :dr Vlajko Panović, dr Zoran Milivojević, igra, kompjuterske igrice, plavi kit, Rusija, video igre


Kristin Lagard Šefica MMF-a preuzima Evropsku centralnu banku -\nKristin Lagard Šefica MMF-a preuzima Evropsku centralnu banku\nČelnici zemalja članica Evropske unije na vanrednom samitu u utorak izabrali su novo vođstvo Unije.\nZa predsjednika Evropskog savjeta izabran je Charles Michel, predsjednica Evropske komisije postala je Ursula von der Leyen.\nJosep Borell će biti visoki komesar za vanjsku i bezbjednosnu politiku, a Christine Lagarde će sa čela MMF-a preuzeti Evropsku centralnu banku, gdje će naslijediti Marija Draghija.\nLagard je saopštila da joj je čast što je nominovana za direktoricu ECB-a i obavijestila MMF da privremeno odstupa sa pozicije šefice te međunarodne institucije u tranzicionom periodu.\n“Uz konsultacije s Etičkim odborom Izvršnog odbora MMF-a, odlučila sam da privremeno odustati od odgovornosti izvršnog direktora MMF-a tokom perioda imenovanja”, objavila je Lagarde na svom Twitter nalogu.


Naime, svega 3.520 automobila uvezeno je u BiH prošlog mjeseca, pokazuju podaci koje su “Nezavisne novine” dobile iz Uprave za indirektno oporezivanje (UIO) BiH.\n“Primjećujemo određene akcije, sniženje cijena vozila, kao i specijalne ponude, što bismo mogli pripisati trenutnom stanju u zemlji i svijetu. Vjerujemo da se situacija u online trgovini neće znatno izmijeniti, osim što će postojati sve veća potreba za ovim kanalom prodaje, u skladu sa nemogućnošću fizičkog pristupa prodajnim mjestima, a u svrhu održavanja biznisa živim”, rekla je za “Nezavisne novine” Aida Raonić, PR&brand manager portala olx.ba.\nAuto industrija 15/12/2020\nBMW M3 E46 je jedan od najjeftinijih sportskih automobila u premium segmentu. Zbog toga je kupovina ovog bezvremenskog sportskog automobila odlična investicija. - Cijene...\nPolovni automobili 28/09/2020\nDa bi građani BiH mogli dobiti povrat PDV-a na polovni automobil koji su kupili u Njemačkoj, potrebno je da nađu prodavača polovnih vozila u...


Otvorena sportska hala u odmaralištu Golija na Zlatiboru (video) – ZoomUe\nby Vesna Đurović · 5 августа, 2017\nIzgradnja hale, površine 660 metara kvadratnih,upotpuniće turističku ponudu Zlatibora i odmarališta Golija, a po rečima Ljajića ovo će biti najbolje mesto za pripreme sportista i dečIje kampove i u zimskom periodu.\nLjajić je naglasio da je Zlatibor jedna od tri top destinacije u Srbiji sa velikim potencijalom za dalji razvoj,kao i da se investicijama države i privatnog sektora ti potencijali već uveliko iskorišćavaju.\n„Vlada Republike Srbije je u protekle dve i po godine uložila 130,5 miliona dinara na Zlatiboru, a u planu su i nove investicije u cilju poboljšanja turističke infrastrukture i ukupne ponude na ovoj planini“,istakao je Ljajić.\nZlatibor i odmaralište Golija važno su mesto za razvoj školskog sportskog turizma, ali i prezentaciju naše zemlje u svetu ,jer je samo ove godine na Zlatiboru na pripremama boravilo ili boravi preko 100 klubova iz različitih zemalja.\n„Samo u dečijem odmaralištu Golija u košarkaškom kampu ovog leta borave deca iz 25 zemalja, a u odbojkaškom iz 19 zemalja sveta. Da bi se povećao kvalitet usluge u planu je izgradnja saune,teretane, slane sobe i dečije igraonice čime će se zaokružiti ponuda Golije“,naglasio je Ljajić.\nIzgradnja sportske hale koštala je 34,5 miliona dinara. Novac je obezbeđen zajedničkim učešćem Ministarstva trgovine,turizma i telekomunikacija,grada Užica,opštine Čajetina i Dečijeg odmarališta Zlatibor iz Užica.\nGradonačelnik Užica Tihomir Petković istakao je na otvaranju sportske hale da je Ustanova dečja odmarališta Zlatibor u poslednje tri godine, zahvaljujući dobrom poslovanju, sopstvenim sredstvima učestvovala u projektima vrednim 80 miliona dinara, koje je Ministarstvo trgovine, turizma i telekomunikacija finansiralo sa 41 miliona dinara uloženih u odmaralište Golija na Zlatiboru.\nDirektor Dečjeg odmarališta Zlatibor Vladan Cuparić istakao je da su zaposleni ove ustanove uz pomoć grada Užica i Vlade uspeli da promene sliku užičkog odmarališta u težnji da postanu lider dečijeg turizma ne samo u Srbiji.\n“ U dogovoru sa Gimnastičarski savezom Srbije, koji nam je donirao opremu u vrednosti od 5 miliona dinara ,planiramo iduće godine održavanje juniorskog državnog prvenstva. Nova hala omogućava nam organizaciju odbojkaškog kampa koji smo ove godine započeli sa Vanjom Grbićem i imali smo izuzetnu posećenost. U odmaralištu se tradicionalno održava košarkaški kamp Profesor Aleksandar Nikolić“, rekao je Cuparić i dodao da odmaralište iz sopstvenih sredstava finansira godišnje boravak 150 dece iz Užica u svom letnjem odmaralištu u Bečićima.\nTags: Golijaotvaranjerasim ljajicsportska hala\nNext story Šabačka čivija (VIDEO)\nPrevious story U nedelju ustoličenje novog mileševskog episkopa


Srpski i ćirilica ugroženi u Crnoj Gori - Sputnjik Srbija\n22:06 20 April 2021\nSrpski i ćirilica ugroženi u Crnoj Gori\n14:00 26.04.2015 (osveženo 16:19 05.10.2015) Preuzmite kraći link\nKorišćenjem srpskog jezika i književne i nacionalne istorije, biće postignuta ravnopravnost Srba u Crnoj Gori, navodi predsednik Srpskog nacionalnog saveta.\nPrema rečima Momčila Vuksanovića, taj Savet se zalaže za postizanje ravnopravnosti Srba u Crnoj Gori i očuvanje nacionalnog, verskog, jezičkog i kulturnog identiteta.\nVuksanović smatra da je „u Crnoj Gori veoma ugrožen srpski jezik i naročito ćirilica“ i dodaje da je u obrazovnom sistemu te zemlje „gotovo izbrisana mogućnost da se koristi srpski jezik, srpska književnost, srpska nacionalna istorija i istorija umetnosti“.\n„Mi se zalažemo da kroz te naše aktivnosti i kroz ono što nam pruža Ustav, Srbi u Crnoj Gori postignu ravnopravnost“, naglasio je Vuksanović navodeći istovremeno da srpski narod u Crnoj Gori nema rešen ustavno-pravni status.\nIstičući da je Srpski nacionalni savet, koji je formiran 2008. godine, krovna institucija srpskog naroda u Crnoj Gori, Vuksanović je naveo niz njenih aktivnosti koje su, kako smatra, od presudnog značaja da se sačuva ono što je posebnost srpskog naroda.\nSrpski savet uspeo je proteklih godina da sačuva svoje najvažnije projekte i podigne kvalitet tamošnjih srpskih medija, rekao je on i podsetio da su formirani internet-portal i časopis „Srpske novine“, kao i Srpski radio i televizija, koji su dostupni na čitavom području Crne Gore preko dva kablovska operatera.\n„Srbi u Crnoj Gori imaju tako mogućnost da prate sve što je najaktuelnije, a tiče se očuvanja identiteta srpskog naroda“, rekao je Vuksanović Tanjugu.\nOn je posebno istakao osnivanje Književne zadruge Srpskog narodnog vijeća, koja je za vrlo kratko vreme od nastanka izdala više od 160 naslova na srpskom jeziku i ćiriličkom pismu, što smatra doprinosom Saveta očuvanju jezičkog identiteta.\nSrbi u Crnoj Gori još nisu definisani ni kao manjinski narod ni kao konstitutivni, relativno većinski narod, ukazao je predsednik Srpskog nacionalnog saveta.\nVuksanović je dodao da u toj zemlji postoje dva relativno većinska naroda — Crnogorci i Srbi, i manjinski narodi — Bošnjaci, Muslimani, Albanci, Hrvati i Romi.\nsrpski jezik, Srpska književnost, ćirilica, Srpski nacionalni savet, Momčilo Vuksanović, Crna Gora


OZBILJNO SE ZAKUVALO Stotine hiljada ljudi na protestima zbog karikature Muhameda - Informer\nOZBILJNO SE ZAKUVALO Stotine hiljada ljudi na protestima zbog karikature Muhameda\nStotine hiljada muslimana protestovali su danas u Čečeniji, Avganistanu i Nigeru zbog naslovne stranice najnovijeg broja pariskog nedeljnika "Šarli ebdo" sa karikaturom proroka Muhameda\nMitingu pod nazivom "Ljubav prema proroku Muhamedu" u centru Groznog prisustvovalo je, prema saopštenju ruskog Ministarstva unutrašnjih poslova više od 800.000 ljudi, među kojima i čečenski lider Ramzan Kadirov.\nOkupljeni su nosili transparente s natpisima "Ne karikaturama proroka Muhameda" i "Islam je religija dobrih i kreativnih", prenele su agencije.\nDemonstranti iz Čečenije, ali i celog Severnog Kavkaza odazvali su se pozivu čečenskih sveštenika i Kadirova i prošetali od centralnog trga do džamije "Srce Čečenije", gde je održana zajednička molitva.\n"Šarli ebdo", koji je 7. januara bio meta terorističkog napada u Parizu u kojem je poginulo 12 ljudi, nastavio je sa objavljivanjem karikatura proroka Muhameda.\nU avganistanskom gradu Džalalabadu, nekoliko stotina ljudi zapalilo je francusku zastavu uzvikujući "Smrt Francuskoj", na protestima koji se treći dan zaredom održavaju u toj zemlji zbog naslovne stranice pariskog nedeljnika.\nSpaljeno 45 crkava\nU glavnom gradu Nigera, Niameju, proteklog vikenda spaljeno je 45 crkava tokom nasilnih protesta zbog objavljivanja karikature proroka Muhameda u satiričkom listu "Šarli ebdo".\nOdluka da se na naslovnoj stranici najnovijeg broja "Šarli ebdoa", koji je objavljen prošle srede, prikaže karikatura proroka Muhameda kako drži tablu sa natpisom "Ja sam Šarli" izazvala je gnev među mnogim muslimanima, koji to vide kao novu uvredu za njihovu veru.\nprotesti Muhamed Šarli Ebdo Čečenija Avganistan Niger\n17:22 Politika 54\nĐORĐEVIĆ: Ponosan sam na vojnike koji nisu protestovali!\n23:22 Politika 2\nPOBUNA DOMORODACA U BRAZILU: Iz protesta zauzeli deo predsedničke rezidencije!


Dok je pevačica Jovana Pajić ponosno prošetala svoj trudnički stomačić i bila jedna od retkih koje imaju supruga, glumica Bojana Ordinačev je priznala da još uvek ne planira venčanje, te da će se jednog dana možda udati samo u filmu.\nPevačica Marina Tadić zahvalila se dizajnerki Lepoj Danojević, jer joj je kako sama kaže "otvorila oči" i naterala da razmišlja o razlogu za haljinu.\nSubota i nedelja rezervisani su za sve buduće mlade koje još uvek nisu izabrale venčanicu iz snova. Domaći modni kreatori, među kojima i Tijana Todorovic, Lepa Danojević, Predrag Đuknić, Mirjana Vujčić, i mnogi drugi prikazaće svoje nove kolekcije venčanica i odela za venčanje.\nManekenka Tamara Paunović dobila je ovacije prisutnih posetilaca, uz komentare da joj bela haljina odlično pristaje.\nŠtandovi su već postavljeni u beogradskom hotelu, a interesovanje za najpopularniju belu haljinu vlada uveliko.


Nakon samo tri nedjelje prikazivanja, film “Toma” reditelja Dragana Bjelogrlića, o legendi narodne muzike Tomi Zdravkoviću, oborio je sve rekorde gledanosti sa čak 500.000 gledalaca, saopštili su producenti ovog uspješnog ostvarenja.\nOsim trijumfa od pola miliona zadovoljnih posjetilaca bioskopa, "Toma" je ujedno upisao i vodeće mjesto po gledanosti u prvoj nedjelji prikazivanja sa više od 100.000 gledalaca, baš kao i posjećenost u jednom danu (2. oktobar) sa nevjerovatnih 35.000 gledalaca.\nTakođe, pjesma "Ponoć", koju je producent i kompozitor filma Željko Joksimović specijalno napisao za ovaj film, postala je veliki hit sa 3,5 miliona pregleda na YouTube kanalu.\nBiografsko ostvarenje sa Milanom Marićem u ulozi Tome Zdravkovića, izazvalo je veliku popularnost još od svjetske premijere na Sarajevo film festivalu krajem avgusta, preko otvaranja na Filmskim susretima u Nišu, do pohoda u bioskopima Srbije i regiona.\nMuzička drama prati lične uspone i padove jednog od najvećih pjevača, boema i umjetnika u nekadašnjoj Jugoslaviji, čiji su buran život, osim Marića, dočarali glumci - Tamara Dragičević, Petar Benčina, Paulina Manov, Andrija Kuzmanović, Sanja Marković, Milena Radulović, Milan Kolak, Mirjana Karanović, Slobodan Boda Ninković i mnogi drugi.


Uspešan nastup atletičarki Spartaka uz 7 osvojenih medalja na finalu Kupa Vojvodine | (Vesti - 01.09.2015) Subotica\nKomentara: 3 | Pregleda: 1825\nUspešan nastup atletičarki Spartaka uz 7 osvojenih medalja na finalu Kupa Vojvodine\n01.09.2015 u 09:02h\nProteklog vikenda na stadionu "Karađorđe" u Novom Sadu, u organizaciji Atletskog kluba "Vojvodina" održano je finale Kupa Vojvodine za starije juniorke i juniore (1996-1997 godište) u okviru Kupa Srbije na kojem su učestvovali i ostvarili mnogo odličnih rezultata i plasmana atletičarke i atletičari subotičkog AK "Spartak".\nPo tropskom vremenu, bez daška vetra, atletičarke i atletičari Spartaka pokazali su da su i pored izuzetno mepovoljnih vremenskih uslova za treniriranje uspeli da održe vrlo visok nivo forme i da čak poboljšaju svoje najbolje rezultate i lična ostvarenja u izuzetno jakoj konkurenciji.\nNa finalu Kupa Vojvodine najveći uspeh su ostvarile Jovana Ilić (1997) i Luna Vodana Jović (1998) koje su zajedno osvojile 7 medalja.\nJovana Ilić je pobedila u trci na 100m sa ubedljivih 12.51 ostvarila prvo mesto i plasman na finale kupa Srbije. U istoj disciplini Luna Vodana Jović je podelila sa još dve takmičarke 3 mesto sa rezultatom 13.11 u disciplini koja je njena pomoćna disciplina i na dobrom je putu da se kvalifikuje i za finale kupa Srbije. Mlađahna takmičarka Spartaka Savanov Bojana (1999) je zauzela sedmo mesto sa rezultatom 13.21 i pokazala da se dobro oporavlja od povrede koja ju je mučila gotovo tokom čitave sezone.\nAljoša Mandić (1997) je u trci na 100m ostvario 11.61 i ostvario četvrto (4) mesto u žestokoj borbi do same linije i pokazao da uz određena poboljšanja može da ostvari izuzetbe rezultate tokom ove i sledeće sezone.\nKenjereš Valentina (1997) je nastupala u disciplini 400m i zabeležila odličnih 1.03:16 i zauzela drugo mesto u izuzetno uzbudljivoj trci i najverovatnije obezbedila mesto u finalu kupa Srbije.\nLajko Fani (1997) je po visokoj temperaturi prvog dana takmičenja istrčala 1500m za 6:19,96 i zauzela 3. mesto verovatno mesto u finalu kupa Srbije\nNa kraju prvog dana ženska štafeta Spartaka u sastavu Kenjereš - Jović - Savanov - ilić je u trci na 4x100m, kakva se trči samo nekoliko puta u životu, u neverovatnoj borbi do same linije ostvarila rezultat 50.09 pobedivši štafetu atletskog kluba "Vojvodina" i kvalifikovala se za finale kupa Srbije.\nDrugi dan je doneo još nekoliko izuzetnih ostvarenja:\nU trci na 400m sa preponama Luna Jović je ostvarila novi lični rekord u vremenu 1.04:63 u svojoj prvoj trci u ovoj disciplini ove godine i u AK "Spartak" očekuju da će na finalu kupa Srbije ostvariti vrlo dobar rezultat.\nU trci na 200m za devojke Ilić Jovana je ostvarila pobedu u vremenu 25.59, kvalifikovala se za finale kupa Srbije.\nU skoku u dalj za devojke Luna Jović je u najjačoj konkurenciji učesnica balkanskih i svetskih takmičenja osvojila treće mesto u dužini novog ličnog rekorda 5.38 odrazivši se gotovo 30 centimentara ispred odrazne daske i u klubu se nadaju da će podesiti nišanske sprave i ostvariti puni potencijal skoka.\nU trci na 4x400m za devojke štafeta Spartaka je u sastavu Lajko - Kenjereš - Savanov - Jović plasirala se na 3. mesto.\nFinale kupa Srbije za juniorke i juniore će se održati za nepune dve nedelje (12. i 13. septembar) i u subotičkom AK se nadaju da će njihovi takmičari ostvariti uspehe kao što su to uradili i tokom prethodnog takmičenja.\nPostavljeno pre 1483 dana i 12 časova\nKukulele [pre 1483 dana i 11 časova] Odgovori\nOvo kao Husein Bold..... on pa par metara prazno, pa drugi, treći...\n#173924 (2) (3)\nDjidjika [pre 1483 dana i 5 časova] Odgovori\n#173949 (0) (3)\ncity woman [pre 1482 dana i 8 časova] Odgovori\nBravo deco, još da imate stazu i uslove...\n#174007 (0) (0)


BiH spremna za mogući priliv ilegalnih migranata – Zvornik Danas\nNaslovna/VIJESTI/Društvo/BiH spremna za mogući priliv ilegalnih migranata\nBiH spremna za mogući priliv ilegalnih migranata\nBANJALUKA – Zbog podizanja ograde na granici Srbije i Mađarske organi BiH očekuju mogućnost priliva ilegalnih migranata s Bliskog istoka prema EU, upozorili su iz Granične policije BiH.\nPrema riječima Radiše Samardžije, načelnik Kabineta direktora Granične policije BiH, potencijalna opasnost postoji od dolaska migranata iz susjednih zemalja, posebno iz Srbije i Makedonije.\n„To se odnosi na namjeravane akcije nadležnih tijela u Mađarskoj odnosno postavljanje ograde na granici sa Srbijom kako bi se zaustavio ilegalan ulazak migranata. S tim u vezi GP redovno prati stanje ilegalnih migracija kao i stanje na granici s Republikom Srbijom“, naveo je Samardžija u pisanom odgovoru.\nDodao je da se praćenje stanja na srbijanskoj granici posebno odnosi na identifikaciju mjesta pogodnih za ilegalan prelazak državne granice, kao i lica koja bi se mogla dovesti u vezu s ilegalnim prebacivanjem migranata.\n„Pratimo i moguća prevozna sredstva koja se mogu koristiti za te namjene, korištenje falsifikovanih dokumenata za ilegalan prelazak državne granice i slično“, naveo je on.\nPrema podacima koje je iznio, dosad podaci o ilegalnim migrantima nisu zabrinjavajući, a eventualne promjene nakon izgradnje ograde u Mađarskoj treba pratiti. Migratni još biraju rutu kroz Srbiju, a efekat na BiH ostaje da se vidi.\nOn je istakao da je do podizanja ograde u ilegalnom prelasku granice s BiH registrovano 75 lica, od čega se 19 lica odnosi na granicu sa Srbijom.\n„Pored državljana susjednih zemalja, evidentirani su i državljani Albanije, Turske, Iraka, Avganistana, Kine, Pakistana, nosioci isprava s oznakom Republike Kosovo, kao i četiri lica s neutvrđenim državljanstvom“, naveo je Samardžija.\nDodao je da ti podaci ne odudaraju od statističkih pokazatelja iz prethodnih godina, te da dosad BiH nije bila izložena masovnom prilivu ilegalnih imigranata, poput masovnih migracija s kojima se suočava Srbija, pišu Nezavisne novine.\nBakir Dautbašić, sekretar Ministarstva bezbjednosti BiH, ističe da dizanje ograde nije u skladu s najboljim praksama i standardima Evrope, ali da se radi o problemu koji u svakom trenutku može eskalirati.\n„Naše službe – Granična policija, Centar za strance, entitetske policije – prate situaciju na granici, mada su migracije, kada su masovne, pojava koja se teško može kontrolisati, ali posljednjih pet-šest godina uradili smo stvarno dobar posao“, rekao je Dautbašić.\nDodao je da je potpisan Sporazum o readmisiji sa Srbijom, koji omogućava brzo vraćanje migranata zatečenih pri ilegalnom prelasku Drine.\n„Moramo znati da je Migrantski centar u Banji Koviljači dva kilometra zračne linije od Drine. Ne treba glumiti lažnu skromnost, treba reći da mi sada ubiremo plodove napornog rada u prethodnim godinama i zato je BiH, po mom mišljenju, dosad izbjegla veće talase migranata“, rekao je Dautbašić.\nbih evropa migranti\nTŠC Zvornik: U novoj godini nabavka nove CNC mašine\nKaradžić privremeno na slobodi?\nPronađena izgubljena Van Gogova slika?


invalidi | Borba.rs\nISELJAVAJU 20 PORODICA IZBEGLICA IZ USTANIČKE! Među njima ima i teže obolelih i invalida\nVesti21.11.2017. 14:57h 15:01h0\nDvadeset porodica u zgradi u Ustaničkoj 244b dobilo je rešenje o prinudnom iseljenju. Radi se o ljudima izbeglim ispred ratova na jugoslovenskom prostoru, među kojima ima teško obolelih i invalida.\nDvadeset porodica u zgradi u Ustaničkoj 244b dobilo je rešenje o prinudnom iseljenju. Radi se o ljudima izbeglim ispred ratova na jugoslovenskom prostoru, među kojima ima teško obolelih i invalida. Oni su se samoinicijativno, a kako tvrde, uz prećutnu saglasnost Komesarijata za izbeglice, uselili u prazne stanove koji su inače i bili namenjeni za izbeglice i invalide. U tim stanovima borave već čitavu deceniju.\nMnogi od njih su se prijavljivali na konkurse Komesarijata za izbeglice i migracije, međutim konkursi su poništavani.\nPoslednji put, rezultat konkursa za dodelu stanova, po rang listi za gotovo 200 socijalno ugroženih osoba, isljučio je stanare koji žive u stanovima u Ustaničkoj. Iseljenje im je visilo nad glavom ali je konkurs poništen 2011. godine, po preporuci Skupštinskog odbora za predstavke i predloge Narodne Skupštine Republike Srbije, broj 07-1/91-11.\nOd tada se gotovo ništa nije promenilo. Na novom konkursu Komesarijat za izbeglice je stanove dodelio, između ostalog i nekim ljudima koji ili nisu imali pravo da učestvuju na konkursu, ili već imaju rešeno stambeno pitanje ili su zaposleni u komesarijatu za izbeglice, tvrde Miroslav Kruška i Jovana Jašović, stanari u Ustaničkoj 244b kojima preti iseljenje.\n"Porodice su očajne, budući da su rešenja o iseljenju već stigla, a prvog stanara bi izvršitelji trebalo da isele već za nedelju dana. Ako smo se bespravno, i bez znanja komesarijata uselili, zašto niko čitavu deceniju nije pokrenuo nikakve krivične i druge prijave? Oni su rešili sada da između sebe podele stanove." priča za Borbu Jelena Jašović.\nJedan od tih ljudi je i Sergej Milićević, koji je u ratu izgubio nogu, a ostao je u Srbiji, zbog navodnog ratnog dogovora između Srbije i Republike Srpske koji kaže da će svi koji se odreknu imovine u Bosni dobiti stan u Srbiji.\nSergej Milićević se prijavljivao na konkurse komesarijata za izbeglice prijavljivao redovno ali se na kraju uvek ispostavilo da su nevažeći.\nOd advokata je dobio informaciju da može da se useli u stan u Ustaničkoj koji je već nekoliko godina stajao prazan, međutim iz komesarijata za izbeglice tvrde da se uselio u stan bespravno.\nUkoliko grad ili republika ništa ne preduzmu, i ukoliko neko ne pomogne ovim građanima solidarno, dvadeset porodica će do kraja januara da bude izbačeno na ulicu, a sistem će od tih ljudi da napravi beskućnike.\n"Konkurs je namešten. Neki ljudi su dobili stan a apsolutno nisu imali pravo da učestvuju na konkursu. Mnogi stanari su učestvovali ali nisu dospeli na listu. Oni stan od 16 kvadrata i terasu od 10 vode kao garsonjeru, i tu useljavaju petočlanu porodicu. Pa u 16 kvadrata ne mogu da stanu ni kreveti za pet ljudi." kaže za Borbu Miroslav Kruška, jedan od stanara u Ustaničkoj.\n"Ja pozivam sve državne institucije, da provere imovinsko stanje svih. I nas, i svih ljudi koji su prošli na konkursu, i zaposlenih u Komesarijatu za izbeglice. Pa nek se vidi, ko šta ima i ko po zakonu i pravilima može da učestvuje u konkursu a ko ne. Neka se ispita sve." dodaje Miroslav Kruška.\nOdgovor Komesarijata za izbeglice\nIz komesarijata, sa druge strane, tvrde da je sproveden konkurs i ustanovljena konačna lista ljudi koji bi trebalo da dobiju stanove i kojima zakonski sleduje pravo na nekoliko stanova, među kojima su i oni u Ustaničkoj. Reč je o 28 porodica koje su ugrožene i koje već duže vreme čekaju da se usele u te stanove. Imaju u svojim porodicama bolesna lica, lica sa posebnim potrebama ili su izgubili nekoga u ratu.\nU objektu čije održavanje plaća Komesarijat za izbeglice, 19 stambenih jedinica je nasilno useljeno i to stanje traje već deset godina.\nIz Komesarijata još poručuju da sve izbeglice, bez obzira da li imaju ili im je ukinut izbeglički status, imaju pravo da se prijave kako bi im republika rešila stambeno pitanje.\nČelnici gradske vlasti ne daju pet para za kvalitet života ljudi sa invaliditetom\nSiniša Mali: Prevoz će plaćati i invalidi\nVesti05.08.2017. 17:11h 17:11h0\nGrađani koji imaju paralizu, distrofiju ili multipla sklerozu a delimično su radno sposobni više nemaju pravo na besplatan prevoz\nStupanjem na snagu novog tarifnog sistema jedan broj obolelih od neizlečivih bolesti i sa statusom invalida u Beogradu izgubio je pravo na besplatan prevoz.\nDosadašnji pravilnik kojim se, između ostalog, uređuje gradski saobraćaj u Beogradu omogućavao je obolelima od bolesti kao što su multipla skleroza, mišićna distrofija, dečja ili cerebralna paraliza da jednostavnim pokazivanjem medicinskog nalaza i ličnih dokumenata dobiju legitimaciju za besplatan prevoz.\nPo novom pravilniku pomenute kategorije lica sa invaliditetom mogu besplatne karte dobiti samo uz dokument nadležne ustanove kojim se utvrđuje da imaju potpuni gubitak radne sposobnosti, da dobijaju dodatak za tuđu negu ili trajnu nesposobnost za rad i privređivanje.\n“Takva odluka praktično ne prepoznaje kao invalide nikoga ko nije, zbog svog zdravstvenog stanja, potpuno onesposobljen za bilo kakav rad”, kažu u udruženju obolelih od MS.\nI dok vlast SNS-a broji krvna zrnca invlidima, grad Beograd nije rešio prilazne rampe na stajalištima gradskog prevoza za građane koji su prinuđeni da koriste invalidska kolica.\nNebriga i nehumanost gradskog "menadžmenta" pokazuje svu bahatost i osionost dvojca Vesić-Mali.\nKako je ovo samo mali deo problema koji su Vesić i Mali napravili, od ozbiljnih poput ovog sa umanjivanjem kvaliteta života građanima koji imaju posebne potrebe, pa do estetskih u smislu izgradnje objekata čiji je jedini smisao da budu simbol neograničene Vučićeve vlasti, poput muzičke fontane na slaviji.\nBilo bi lepo kada bi Vučić za simbol svoje vlasti izabrao da opremi svaki dom zdravlja sa neophodnim uređajima za rano otkrivanje malignih oboljenja.\nVreme je da građani kazne ovakvo bahato ponašanje na izborima.


Knjige koje će vam pomoći da realizujete donete odluke - WANNABE MAGAZINE\nIako ste početkom ove godine doneli neke malo drugačije odluke, ipak još uveliko traje sezona ulaganja u sebe. Početak januara znači davanje novih obećanja sebi, okretanje leđa protekloj godini i, što je najvažnije, razmišljanje o tome šta želimo od godine koja je pred nama. Ovih dana sam istraživala koji bi to bio najbolji način za zadržavanje rezolucija. Pa, umesto da ih zaboravite već krajem januara, kao što ste radili proteklih godina, dobar početak bila bi dobra knjiga koja nudi konkretne savete kako da postignete svoje ciljeve i ako ništa, budete bar malo zadovoljniji sobom. Kako bih vam pomogla da donesete rezolucije kojih ćete se držati (jer svi zaslužujemo sopstvenu pobedu u 2021. godini), napravila sam listu pet knjiga koje će vam pružiti preko potrebnu dozu inspiracije, optimizma i motivacije. Bez obzira na to da li vam “rezolucija 2021” više liči na trčanje maratona ili samo na povremeno ustajanje iz kreveta zbog prelaska na kauč, ove knjige će vam pomoći da stignete tamo.\nBila bih jako nemarna da Mišel Obamu ne uvrstim ni na jednu listu knjiga koje menjaju život. U ovoj knjizi saopštava svoja duboka lična iskustva, govori o svojim korenima i kako je pronašla način da prevaziđe svoje strahove, kao i o vremenu u Beloj kući, svojoj kampanji za javno zdravlje i ulozi majke. Bila je to najprodavanija knjiga objavljena u Sjedinjenim Državama 2018. godine, koja je postavila rekord 15 dana nakon objavljivanja, sa preko dva miliona prodatih primeraka. “Becoming” je inspirativni memoar koji će vas motivisati da jurite za svojim snovima.\nGretchen Rubin – “Better Then Before”\nU ovom praktičnom i korisnom čitanju, Rubin identifikuje svaki pristup koji funkcioniše pri izgradnji novih navika i otpuštanju loših. Zaokupljena opsežnim istraživanjima, ubedljivim glasom i primesama humora, knjiga “Better then before” zaista će vam poboljšati 2021. godinu. Pročitajte ukoliko je vaša novogodišnja rezolucija da stvorite određene navike (ili da se odreknete starih).


Đuskala u GOLOM KOSTIMU po sceni, pa INTIMNE DELOVE pokazala celoj Evropi: Svi komentarišu da je "KAO STRIPTIZETA", a samo je želela da imitira slavnu divu! - Zena.rs\nEvrovizija je završena sinoć, ali tradicionalno je ova manifestacija digla puno prašine, te o njoj ne prestaje da se priča. Nastupi izvođača su bili spektakularni, i to ne samo u takmičarskom, već i u revijalnom delu.\nEleni Fureira Foto: youtube\nSudeći po komentarima i reakcijama na društvenim mrežama najviše pažnje na sebe skrenula Eleni Fureira, prošlogodšnja predstavnica Kipra, koja je nastupala u revijlanom delu.\nOna se na sceni pojavila ogrnuta pompeznim perjem u roze boji, ali ubrzo je ovo skinula sa sebe i ostala u veoma provokativnom izdanju - providnom kostimu koji nije mnogo toga ostavio mašti na volju.\nSve je počelo ovako, a samo trenutak kasnije...Foto: Profimedia\nAtraktivna crnka energično je đuskala u ovoj prilično slobodnoj kreaciji, a potpune bruke spasile su je samo aplikacije u vidu srebrnih zvezdi na intimnim delovima tela.\nVerujemo da je Eleni inspiraciju pronašla u vrelim, neobičnim izdanjima veličanstvene Šer, ali teško je imitirati slavnu divu, a da to deluje ukusno i s merom. Šer to sjajno zna - da izgleda ekstravagantno i "obučeno" čak i kada pokaže više nego što bi se iko drugi usudio.\nČak ni u osmoj deceniji slavna diva ne odustaje od "golih" kostima za scenu i rado ih nosi, a uprkos tome što već ima 71 godinu Šer ima i dovoljno ludosti, energije i harizme da ih iznese.\nNo, ovoj 32-godišnjoj pevačici to nije pošlo za rukom, pa je dobila užasne kritike kako publike, tako i modnih kritičara. "Jako vulgarno", "Izgleda kao striptizeta", "Koji neukus", samo su neki od komentara na društvenim mrežama.\nInače, Eleni je rođena u Albaniji, ali već godinama živi i radi u Atini. Na Evroviziji se takmičila tri puta kao predstavnica Grčke ( 2010, 2013. i 2017.), ali je uspeh postigla tek prošle godino i to nastupajući za Kipar.\nOna je prošle godine bila jedan od favorita, ali je u napetoj završnici pobedu ipak odnela predstavnica Izraela. Ipak, drugo mesto pomoglo joj je da postane poznata širom sveta, a njena pesma "Fuego" nametnula se kapo veliki hit.\nUz pevanje, bavi se i glumom, plesom, kao i modnim dizajnom, a u Grčkoj i na Kipru zovu je i "kraljicom popa".\nŽENE ZVEZDINIH FUDBALERA pojavile su se u GALA STILU, ali svi su gledali u MIRJANU: U ovoj KOMBINACIJI šetaju i NAJBOGATIJE LEPOTICE SVETA, a svako može da je priušti


Linkovi > Arbitražni odbor za vansudsko rješavanje sporova potrošača\nPravilnik o arbitražnom odboru za rješavanje sporova potrošača.doc\nArbitražni odbor za rješavanje sporova potrošača\nArbitražni odbor za rješavanje sporova potrošača osnovan je pri Privrednoj komori Crne Gore, po Pravilniku o arbitražnom odboru za rješavanje sporova potrošača.doc koji je objavljen u „Službenom listu CG“ br.28/2008.\nPredstavlja nezavisan organ koji je namijenjen vansudskom rješavanju sporova između potrošača i trgovaca. U odnosu na redovni sudski postupak, postupak pred Arbitražnim odborom je jeftiniji, brži, neposredniji, manje formalan, i kao takav preporučljiv kod sporova manjih vrijednosti, a koji su tipični između potrošača i trgovaca.\nNeophodan uslov za početak postupka je postojanje dokaza da je potrošač prethodno pokušao mirnim putem riješiti spor sa trgovcem. Saglasno Zakonu o zaštiti potrošača, ovo podrazumijeva da potrošač mora imati račun za kupljenu robu (odnosno izvršenu uslugu) i da ima pismeni dokaz o pokušaju rješavanja spora sa trgovcem, u roku od 30 dana od dana kupovine ili pružanja usluge.\nOdgovore na pitanja kao što su kako se pokreće spor pred Arbitražnim odborom, šta je neophodno da potrošač uradi prije nego pokrene spor, kako postupa pred Arbitražnim odborom itd., možete naći na sajtu ovdje. Za pomoć potrošačima, na istom sajtu je objavljen i obrazac tužbe za pokretanje spora.


Crna Gora pristupila Programu certifikacije opština | EUME\nNaslovnica Info Press info Crna Gora pristupila Programu certifikacije opština\nPodgorica, Budva, Danilovgrad, Bijelo Polje i Žabljak prve su crnogorske lokalne samouprave koje su ušle u Program certifikacije opština po mjeri privrede u jugoistočnoj Evropi (BFC SEE) i dobile priliku da unaprijede poslovnu klimu u skladu sa najboljim EU praksama.\nGeneralni direktor Direktorata za finansijski sitem i unaprijeđenje poslovnog ambijenta u Ministarstvu finansija, Bojana Bošković, kazala je da se nada da će tih pet lokalnih samouprava, koje su se uključile u Program certifikacije, u periodu od godinu ili dvije već biti u prilici da dobiju slične certifikate.\n“Uvažavajući da je Crna Gora relativno mali sistem, reforme bi morale biti efikasnije i sa vidljivijim rezultatima nego što to trenutno jesu. Prioritet je imati modernizovane servise lokalnih samouprava, kroz otvoren i partnerski odnos sa privredom”, rekla je Bošković na regionalnom kongresu na kojem je Crna Gora zvanično pristupila BFC SEE-u.\nKonges je organizovalo Ministarstvo finansija Crne Gore i NALED iz Srbije, uz podršku GIZ Otvorenog regionalnog fonda za modernizaciju opštinskih usluga, putem kojeg vlade Njemačke i Švajcarske podržavaju BFC SEE.\nBošković je kazala da su svi svjesni da bez novih investicija i rasterećivanja privrede novih nameta nema prosperiteta, ni prihoda za lokalne samouprave.\n“Lokalna administracija je jako važna, jer svi naši privrednici, građani i strani investirori se na dnevnoj osnovi obraćaju lokalnim šalterima. U uslovima kada je investitorima omogućen širok spektar za ulaganje, svaka zemlja je jedna drugoj konkurencija, a svaki grad konkurencija susjednom, svi imamo agendu mjera za unaprijeđenje konkurentskih prednosti te iako se takmičimo ko je u kojoj oblasti bolji, imamo svi manje-više slične probleme”, rekla je Bošković.\nOna je navela da se radi o složenoj i neefikasnoj administraciji i dugim procedurama, što dovodi do rasta troškova jedne investicije.\n“Kreiranje povoljnih uslova za investicije kroz reforme na lokalnom nivou preduslov je daljeg ekonomskog rasta. Novi unaprijeđeni elektronski servisi, jednošalterske procedure i efikasna poreska administracija, smanjeni troškovi poslovanja čine sistem lokalne samouprave pristupačniji građanima i privredi”, smatra Bošković.\nPredsjedavajući Regionalne mreže za povoljno poslovno okruženje, Saša Drezgić, čestitao je Crnoj Gori uključenje u taj projekat.\n“Smatram da je Crna Gora puno napravila u smislu državne politike i mjere podsticaja u pogledu unaprijeđenja investicija, a svakako je ovo još jedan veliki uspjeh da se lokalne sauprave uključe u taj proces”, poručio je Drezgić.\nOn je kazao da pristupanje Crne Gore BFC SEE-u označava novu fazu u okviru njihovog projekta.\n“Danas ulazi Crna Gora, ali u razgovorima smo sa čitavim nizom država koje pokazuju interes. Nadam se da ćemo uspjeti da u kratkom roku uključimo niz zemalja u ovaj proces”, dodao je Drezgić.\nDržavni sekretar u Ministarstvu državne uprave i lokalne samouprave Srbije, Željko Ožegović, rekao je da Vlada Srbije snažno podržava proces regionalnog povezivanja i regionalne inicijative i širenje opština sa povoljnim poslovnim okruženjem.\n“Ekonomska kriza od zemalja jugoistočne Evrope zahtijeva zajednički nastup u smislu promocije regiona investitorima. Kroz ovaj proces kreiramo jedno drugačije ekonomsko okruženje i radimo na političkoj stabilnosti”, kazao je Ožegović.\nOn je ocijenio da bi na nacionalnom nivou trebalo raditi na poboljšanju zakonodavstva, ali da je bitno i angažovanje na lokalnom.\n“Kroz ovaj proces standardizacije prošla je 31 lokalna samouprava u Srbiji. Te opštine privuku dvostruko više investicija nego druge, što govori o kvalitetu ovog programa”, naveo je Ožegović.\nMenadžer GIZ Otvorenog regionalnog fonda za modernizaciju opštinskih usluga, Christophe Di Marco, čestitao je predstavnicima 15 opština koje su odlučile da apliciraju za njihovu šemu certifikacije, koje su prošle kroz duži i izazivni proces kako bi se osigurali da pružaju kvalitetne usluge.\n“Pridruživanje našoj mreži i grupi opština koje su dobile certifikate znači da se pridružujete nečemu što možemo nazvati ligom opština predvodnica u JIE”, rekao je Di Marco.\nOn je kazao da je od izuten važnosti priključivanje Crne Gore tom program, kao i da će GIZ Otvoreni fond pružiti potrebnu podršku kako bi sprovodili BFC certifikaciju u Crnoj Gori.\nU BFC SEE-u su od 2012. uključene Srbija, Makedonija, Hrvatska i Bosna i Hercegovina.\nNa konresu certificate o povljnom poslovnom okruženju dobilo je 15 lokalnih samouprava, po četiri iz Makedonije, Republike Srpske i Federacije BiH, dva iz Hrvatske i jedna iz Srbije, čime se broj opština certifikovanih po zajedničkom BFC SEE stantdarsdu popeo na 26.\nTrenutno više od 60 lokalnih samouprava u regionu unaprijeđenju poslovno okruženje kroz BFC program, koji nudi jasan putokaz kako da dostignu visok nivo kvaliteta usluga koje pružaju privredi i potencijalnim investitorima.\nU periodu od 2012. do prošle godine opštine certifikovane po mjeri privrede privukle su gotovo milijardu eura stranih investicija, što je u prosjeku tri puta više od konkurenata koji nemaju certifikat.


Beer Fest 2011: Simple Minds i kampanje - Dan u Beogradu\nNaslovna » Izlasci » Festivali » Beer Fest 2011: Simple Minds i kampanje\nAh Neša 9. juni 2011. Festivali Postavite komentar\nJedna od najposećenijih manifestacija na ovim prostorima „Beer fest“, koji će ove godine biti održan od 17. do 21. avgusta na Ušću, pokreće kampanju „Suveniri za Bg bebi klub“ tako što će od prodaje majica, šešira i kačketa donirati sredstva za kupovinu paketa namenjenih bebama rođenim u srpskoj prestonici.\nSuveniri će u saradnji Skupštine grada Beograda i Beogradske kulturne mreže biti prodavani i pre festivala na promo štandu ispred tržnog centra „Ušće“, kao i na samom festivalu.\nPomoćnica gradonačelnika Beograda Tatjana Pašić, uz zahvalnost na podršci, podsetila je da akcija svakoj bebi rođenoj u Beogradu obezbeđuje poklon paket u vrednosti od 12 hiljada dinara, koji sadrži sve potrebne stvari za novorođenče u prvim danima života.\n– U Beogradu je do prvog juna podeljeno 7.580 paketa, a do kraja godine se očekuje da taj broj pređe 20 hiljada, kao i oko 5.000 paketa za najnerazvijenije opštine u Srbiji. Akcija je pokrenuta s ciljem da se svake godine povećava broj rođenih beba u prestonici. Statistika to i potvrđuje, jer se od 2008. godine taj broj povećao za nešto više od 2.000 novorođenčadi – precizirala je Pašićeva, uz podsećanje da je svaka pomoć društveno odgovorne organizacije ili pojedinca dobrodošla.\nDirektor Turističke organizacije Beograda Dejan Veselinov rekao je da se, posle pojačane promocije „Beer festa“ u regionu i svetu od TOB-a, kao i većeg broja loukost kompanija, očekuje rekordan broj gostiju. On je citirao jednog stranog turistu da je „Beograd rokenrol Balkana“, a da to po svom konceptu Beogradski festival piva i potvrđuje.\n– TOB će, takođe, gostima turističkih informativnih centara ukazivati na prodaju suvenira, gde će posetioci Beograda biti u prilici da, pored lepe uspomene koju će poneti iz našeg grada, pomognu izuzetnu akciju – istakao je Veselinov.\nKada je reč o drugim projektima, portparol Beogradske kulturne mreže Neda Kurjački je kazala da će biti nastavljena prošlogodišnja akcija „Biram da recikliram“, kao i da će, osim aktivnog učešća javnih komunalnih preduzeća, od ove godine u program biti uključena i Ekološka redarska služba, koja će dodatno pomoći u edukaciji posetilaca festivala.\nOna je podsetila da je prošle godine festival posetilo više od 900.000 ljudi, dok se na predstojećoj manifestaciji, čiji je slogan „Zabava za sve“, očekuje da taj broj pređe milion posetilaca.\n– Beogradska kulturna mreža se ove godine potrudila da unapredi muzičku ponudu u odnosu na prethodne festivale, tako da se drugog dana, uz vrhunsko ozvučenje, očekuje nastup škotskog sastava Simple Minds, za koji se predviđa oko 150.000 posetilaca. Takođe, potvrđen je i nastup bubnjara kultne pank grupe The Ramones, koji se i dalje uspešno bavi muzikom. Očekujemo i još nekoliko potvrda velikih muzičkih imena iz naše zemlje, okruženja i sveta – navela je Kurjački. (DuB)\nTagovibelgrade beer fest beograd festival muzika ušće\nPrethodni Koncert: Woodpeckers\nSledeći Japanizam 2011


Sport | BALKAN TV NOVI SAD - Part 3\nBOLONJA: Trener fudbalera Bolonje Siniša Mihajlović nije pozitivan na korona virus, potvrdio je direktor kluba Marko di Vajo. Ranije je saopšteno da je jedan član stručnog štaba Bolonje zaražen virusom Kovid 19, a Di Vajo […]\nBEOGRAD – Taman kada je sezonu startovao na pravi način sjajnim nastupima na ATP Kupu, Viktora Troickog je zadesio peh i nova povreda. Slično je bilo i prethodnih godina, koje, iako prošarane čestim bolovanjima, nisu […]\n27/05/2020Redakcija BALKAN TV0\nFudbalske utakmice u Srbiji moći će od 1. juna da se igraju uz prisustvo publike, saopštio je danas Krizni štab za suzbijanje zarazne bolesti virusa korona. Uslov je da među gledaocima bude obezbeđen razmak od […]\nPoslednja kvalifikaciona takmičenja za streljački turnir na Olimpijskim igrama u Tokiju biće dva prvenstva Evrope sledeće godine. Međunarodni olimpijski komitet (MOK) prihvatio je predlog Svetske streljačke federacije (ISSF) o promeni kvalifikacionog sistema, koja je uslovljena […]\n26/05/2020Redakcija BALKAN TV0\nDORTMUND – Fudbaleri Bajerna pobedili su večeras Borusiju u Dortmundu 1:0 (1:0) u derbiju 28. kola Bundeslige. Jedini gol fenomenalnim lob udarcem postigao je Džošua Kimih u 43. minutu. Bajern sada ima sedam bodova više […]\nČAČAK: Grupa od 25 bivših fudbalera Borca iz Čačaka zatražila je danas od Grada, kao finansijera, isplatu dugovanja u roku od 10 dana ili će u protivnom ispred gradske opštine organizovati protest. Borac iz Čačka […]\nLJUBLJANA – Međunarodna skijaška federacija (FIS) potvrdila je na video-konferenciji novi datum Svetskog prvenstva u ski letovima, koje će biti na programu od 11. do 13. decembra ove godine na Planici u Sloveniji. SP u […]\nSvakom osmom profesionalnom fudbaleru u Bundesligi ističe ugovor. I uopšte nije sigurno da će potpisati novi za sledeću sezonu. Pogođene su čak i zvezde, a fudbalere nižih liga čekaju zaista teška vremena. Mario Gece postao […]\n25/05/2020Redakcija BALKAN TV0\nNajbolji teniser sveta Novak Đoković izjavio je da je srećan što će imati priliku da igra pred domaćom publikom i da će sav prihod od regionalnog turnira „Adria Tura” ići u humanitarne svrhe. „Izuzetno sam […]\nKraj Evrolige i Evrokupa, Zvezda ostaje u eliti!\nBARSELONA – Sezone u Evroligi i Evrokupu su otkazane, nakon što je 11 stalnih članova na današnjem video sastanku prihvatilo predlog Đordija Bartomeu da se ne igra zbog opasnosti od koronavirusa i povreda igrača, saopšteno […]


Kosovo treba da ukine takse - BIGportal.ba\n8 Juna, 2019 8 Juna, 2019 0167\nPredsjednik Aleksandar Vučić je u telefonskom razgovoru sa Angelom Merkel ponovio da je za prevazilaženje zastoja u dijalogu neophodno da Priština ukine takse. Vučić je još jednom zamolio kancelarku da pomogne da se nastavi slobodan protok robe i trgovina. Predsjednik Vučić razgovarao je sa kancelarkom Merkel o bilateralnim odnosima i…\nPredsjednik Aleksandar Vučić je u telefonskom razgovoru sa Angelom Merkel ponovio da je za prevazilaženje zastoja u dijalogu neophodno da Priština ukine takse.\nVučić je još jednom zamolio kancelarku da pomogne da se nastavi slobodan protok robe i trgovina.\nPredsjednik Vučić razgovarao je sa kancelarkom Merkel o bilateralnim odnosima i situaciji u regionu, prije svega o zastoju u dijalogu Beograda i Prištine.\nPredsjednik Vučić je, u dugom i prijateljskom razgovoru, istakao da je Srbija u potpunosti posvećena dijalogu, koji se vodi uz posredovanje Evropske unije, s namjerom da postizanjem kompromisnog, obostrano prihvatljivog rješenja, obezbijedi stabilnost u regionu, zahvalivši kancelarki Merkel i predsjedniku Makronu na inicijativi da sastankom u Berlinu, odnosno Parizu, podrže taj proces.\nPredsjednik Vučić je naglasio da će Srbija ostati privržena svojoj politici mira i saradnje na Zapadnom Balkanu, zahvalivši kancelarki Merkel što je pokretanjem Berlinskog procesa značajno doprinjela stabilnosti našeg regiona.\nDvoje sagovornika su izrazili zadovoljstvo visokim nivoom političkog dijaloga i ekonomske saradnje Srbije i Njemačke, ukazavši na to da njemačke kompanije, koje posluju u Srbiji, zapošljavaju oko 60.000 srpskih radnika.\nPredsjednik Vučić je pozvao kancelarku Merkel da ponovo posjeti Srbiju, navedeno je u saopštenju Službe za saradnju sa medijima predsjednika Republike.\n“Der Standard” o aferi potkivanja


Nema više analognog signala – Volim Podgoricu\nHome / NOVOSTI / Društvo / Nema više analognog signala\nNema više analognog signala\nCrnoj Gori je od danas, gašenjem analognog signala, počelo digitalno doba, poručio je ministar za informaciono društvo i telekomunikacije, Vujica Lazović.\nOn je, sa šefom Delegacije Evropske unije (EU) u Crnoj Gori, Mitjom Drobnič i izvršnim direktorom Radio difuznog Centra, Željkom Nikolićom, pritskom na taster zvanično izgasio analogni signal u Crnoj Gori\nLazović je, otvarajući konferenciju povodom prelaska na digitalni signal, kazao da je Crna Gora finalizacijom te aktivnosti prešla još jednu stepenicu na putu ka EU.\nOn je objasnio da je Crna Gora ispunila obavezu preuzetu pristupnim pregovorima u poglavlju deset-informatičko društvo i mediji čime je Vlada, kako je kazao, potvrdila svoj spoljnopolitički prioritet i spremnost daljeg usaglašavanja sa svim propisima i direktivama EU u toj oblasti.\n„Prelazak na digitalnu tehnologiju ne znači samo početak rada postojećih televizija na digitalnoj platformi, već stvaranje okruženja koje omogućava otvoreno i slobodno medijsko tržište, uz poštovanje načela transparentnosti i nediskriminacije, a u svrhu davanja dodatnog impulsa demokratskim procesima i vladavini prava“, kazao je Lazović.\nOn je ukazao na to da je, u cilju stvaranja jednakih šansi za korišćenjem pogodnosti digitalnog prijema signala, potrebno voditi posebnu brigu o najugroženijim kategorijama stanovništva- korisnicima materijalnog obezbjeđenja porodice i lične invalidnine objašnjavajući da je za njih predviđena dodjela besplatnih uređaja za prijem digitalnog signala.\n„Ukupno je identifikovano 14,5 hiljada građana od kojih je 14 hiljada postalo korisnik besplatnih resivera“, kazao je Lazović.\nOn je dodao da je obrazovnim i zdravstvenim ustanovama, kao i Centru „1. jun“, Zavodu Komanski most i Dječjem domu za nezbrinutu djecu u Bijeloj dodijeljeno 140 besplatnih uređaja.\n„Samo kroz tijesnu saradnju, intezivnu i otvortenu komunikaciju možemo dostići krajnji cilj-digitalnu Crnu Goru, a namjera Ministarstva je da sve prednosti digitalizacije građani sami osjete, već od danas“, zaključio je Lazović.\nŠef Delegacije EU u Crnoj Gori, Mitja Drobnič kazao je da je EU uvijek bila posvećena promovisanju digitalnih tehnologija i konceptu informacionog društva koji se sve više, kako je ocijenio, posmatraju kao izvor za pametan, održiv i inkluzivan rast.\nEU posvećena promociji digitalnih tehnologija\nOn je ukazao na to da digitalna agenda EU, kao vodeća inicijativa u okviru strategije Evropa 2020, predviđa 101 mjeru u oblastima poput jedinstvenog digitalnog tržišta, pristupa brzom internetu i digitalne pismenosti.\n„Doprinos EU za prelazak sa analognog na digitalni signal iznosio je više od dva miliona EUR“, rekao je Drobnič, navodeći da će pokrivati više od 90 odsto stanovništva Crne Gore.\nDigitalizacija će, kako je naveo, omogućiti bolji kvalitet digitalne slike i zvuk i neće biti problema u sinhronizaciji zvuka i slike.\n„Prelazak sa analognog na digitalni signal znači više od toga. Doprinjeće donošenju većeg broja usluga za sve građane“, poručio je Drobnič.\nPrema njegovim riječima, interna digitalizacija RTCG-a je skup proces koji zahtijeva pažljivo planiranje i upravljanje\n„Ali, treba preduzeti odgovarajuće mjere da se svi elektronski crnogorski mediji u potpunosti prilagode tehnološkim promjenama“, zaključio je Drobnič.\nKORONA HARA RUSIJOM: U posljednja 24 sata preminulo 168 osoba - https://t.co/6KQur4KnPB https://t.co/QWXed8UQ8733 minute ago\nNAVIGACIJA "Važno da je stavio masku" (FOTO) - https://t.co/NoOyojM9jy https://t.co/Eu8uIunyRC49 minuta ago\nVUČUROVIĆ: Uzalud nova prljava kampanja protiv Andrije Mandića, dolazi vrijeme pravde - https://t.co/jykOVZWBSL https://t.co/EUoX7kZvvb52 minute ago\nDR NESTOROVIĆ: Treba ispitati zašto imamo veći broj umrlih, pitam se DA LI JE OVO UOPŠTE KORONA VIRUS -… https://t.co/yrUnJjRRSB59 minuta ago


KREATIVNA FABRIKA: Konkurs za kolektivno izlaganje na MiniFORMArt 2018 – Balkanekspresrb.rs\nUdruženje Kreativna Fabrika raspisalo je konkurs za kolektivno izlaganje na MiniFORMArt 2018. izložbi radova malog formata\nDo 2 predloga radova u JPG formatu i lične podatke sa umetničkom biografijom na email adresu: [email protected], sa naslovom “za MiniFORMart”, najkasnije do 20. novembra 2018. godine.\nParticipacija za izložbu, u koju je uračunata cena pripreme i štampe kataloga je 600 rsd za umetnike koji dostavljaju i preuzimaju radove iz galerije, 800 rsd za umetnike koji radove šalju iz Srbije, a 10e za umetnike iz inostranstva. Umetnici koji šalju radove, snose troškove poštarine za povratak radova.Radovi koji prođu žiriranje moraju biti uramljeni ili adekvatno opremljeni – dobro kaširani (nemojte uramljivati radove u klips ramove, pošto su nestabilni i lako lomljivi.) Radovi treba da budu na jednoj zakački, na tačno izmerenoj sredini rada. Ukoliko rad ima dve zakačke, molimo Vas da provučete žicu kroz njih, kako bi se mogli okaciti na jednu. Organizator ne snosi odgovornost u slucaju oštete rada, ukoliko rad nije bio kvalitetno opremljen!\nUdruženje Kreativna Fabrika ima za cilj promovisanje umetnika i umetničkog stvaralaštva. Umetnici čiji se rad promoviše su iz domena likovnih i primenjenih umetnosti, studenti umetničkih fakulteta, samostalni umetnici, kao i neafirmisani slobodni umetnici. Kreativna fabrika je u okviru projekta DosijeUmetnik organizovala preko 250 samostalnih izložbi kao i više kolektivnih izložbi(Press UKF) .♦\nTagsUdruženje Kreativna fabrika


Tehnološki fakultet Zvornik član Evropske federacije za hemijsko inženjerstvo (VIDEO) – Zvornik Danas\nNaslovna/VIJESTI/Društvo/Tehnološki fakultet Zvornik član Evropske federacije za hemijsko inženjerstvo (VIDEO)\nTehnološki fakultet Zvornik, Univerziteta u Istočnom Sarajevu, postao je član Evropske federacije za hemijsko inženjerstvo.\n287 Manje od minute\nOvo je prvi fakultet iz BiH, koji je primljen u prestižnu federaciju, čiji je cilj međunarodna saradnja u nauci i obrazovanju.\nPrijem u Evropsku federaciju za hemijsko inženjerstvo, koja okuplja 36 društava iz 28 evropskih zemalja, 14 institucija iz cijelog svijeta i najistaknutije naučnike iz ove oblasti, potvrda je da je Tehnološki fakultet ispunio standarde u istraživanju.\n– Što je sa jedne strane potvrda kvaliteta same institucije i afirmativnog rada insitucije, a s druge strane privilegija i čast da našu instituciju promovišemo u smislu međunarodne saradnje – rekla je Ljubica Vasiljević rukovodilac Katedre za biologiju.\nFakultet ovim dobija mogućnost da aktivno učestvuje u radu Evropske federacije, poveže se sa prestižnim institucijama i doprinese uvezivanju domaće privrede sa inostranim partnerima. Studentima će olakšati učešće u međunarodnim projektima, ali i pristup evropskom tržištu rada.\n– Jedna sigurnost za naše studente sutra. Za tu neku, kako za vertikalnu i horizontalnu prolaznost tokom studiranja, tako i sutra nakon završetka studijskog programa, odnosno završetka Fakulteta, da mogu naći lakše posao unutar evropskog tržišta rada – rekao je Dragan Vujadinović dekan Tehnološkog fakulteta Zvornik.\nBrojni diplomci Tehnološkog fakulteta, godinama, svojim znanjem utiču na razvoj privrede od Novog Grada do Trebinja, od Kanade do Bliskog istoka. Članstvo u prestižnoj Federaciji trebalo bi da doprinse i privrednom razvoju Srpske.\ntehnološki fakulet zvornik\nFenomen ili projekat: Bijeli listići postali Preletačevići?


Tradicionalna muzika | Centar za kulturu Rakovica\nCENTAR ZA KULTURU I OBRAZOVANJE RAKOVICA RASPISUJE AUDICIJU ZA\nPostavljeno u Tradicionalna muzika\nHUMANITARNI KONCERT NACIONALNOG ANSAMBLA KOLO\nObjavljeno 22. maja 2017.\n25.maja sa početkom u 20:30 na sceni Centra za kulturu i obrazovanje Rakovica nastupa Ansambl narodnih igara i pesama Srbije – „Kolo“.\nPostavljeno u Muzički program, Tradicionalna muzika\nTradicionalni osmomartovski koncert TRIO BALKANKANSKE ŽICE i gosti\nObjavljeno 9. marta 2017.\nJednom je eminentni novinar i kritičar Srajen Ebaen rekao, „Kada se jednom pričvrstite za ovaj magični ćilim i ostavite svoj um i cipele na podu, gde im je i mesto, ulazite u lirski, razigran i vrlo mudar svet vrhunskih instrumentalista za koji Starčević Trio drži ključeve“.\nTradicionalni osmomartovski koncert TRIO BALKANSKE ŽICE i gosti\nObjavljeno 20. februara 2017.\nU Centru za kulturu i obrazovanje Rakovica, u sredu 08. marta sa početkom u 20 časova, tradicionalno povodom dana žena, već osmu godinu zaredom nastupa TRIO BALKANSKE ŽICE.\nGosti ovogodišnjeg tradicionalnog koncerta su Gudači Svetog Đorđa i Pevačko društvo „Prelo“\nOdržan muzički festival radijskih pevača „Prvi ton“\nPrvi muzički festival radijskih pevača pod nazivom „Prvi ton“, održan je 03.decembra 2016. godine 20 časova u Centru za kulturu i obrazovanje Rakovica.\n„Prvi ton“ organizovao je Centar za kulturu i obrazovanje Rakovica u saradnji sa Radio Beogradom povodom devedeset i dve godine od početka emitovanja programa Radio Beograda iz radio – telegrafske stanice u Rakovici.\nUvod u prvi festival radijskih pevača „Prvi ton“ bio je program „Kišo tiho padaj“ – muzičko sećanje na Radmilu Dimić koja je svojim raskošnim glasom obeležila jednu epohu u Radio Beogradu i ostavila u nasleđe na stotine trajnih radio snimaka najlepših pesama uz koje su stasavale generacije radijskih pevača.\nMuzički festival „Prvi ton“ – Konačna rang lista takmičara\nObjavljeno 28. novembra 2016.


NovaEnergija.net » toalet papir toalet papir – NovaEnergija.net\nHome Tags Posts tagged with "toalet papir"\nAko pripadate grupi ljudi koja je manično kupovala toalet papir u poslednjih nekoliko nedelja, možete odahnuti, jer će vam novi onlajn kalkulator pomoći da izračunate koliko vam je tačno rolni toalet papira potrebno tokom samoizolacije zbog pandemije virusa korona.\nLondonski vebdizajner Dejv Stjuart napravio je internet i mobilnu aplikaciju Got Paper u nameri da reši ovaj problem uz određenu dozu britanskog humora, piše “Insider”.\nJednostavan interfejs ove aplikacije otkriva vam koliko je rolna toalet papira potrebno na temelju vaših odgovora na nekoliko jednostavnih pitanja kao što su “broj velikih nuždi tokom dana” i “broj malih nuždi tokom dana”.\nAplikacija je besplatna, ali sadrži link za donaciju ako neko želi da doprinese Stjuartovom trudu.\nOna će biti prevedena na nekoliko jezika, uključujući italijanski i kineski, u sledećih nekoliko dana, a biće razvijena i verzija za porodičnu upotrebu, koja će biti od pomoći domaćinstvima s više članova koji žele da utvrde koliko im je toalet papira potrebno.\nPanična kupovina iz Hongkonga preselila u sve države koje su odlučile da uvedu ograničavajuće mere kako bi sprečile širenje virusa korona. Jedan od proizvoda koji prvi nestaje s polica je toalet papir zbog čega je on postao simbol panične kupovine i predmet mnogih šala na internetu.\nOnlajn kalkulator pokazuje koliko tačno rolni toalet papira treba kupiti was last modified: March 24th, 2020 by Ivana Karanović


Treća runda dijaloga političkih partija sa evropskim predstavnicima biće održana danas u Skupštini Srbije. Istovremeno, u Republičkoj izbornoj komisiji počela je obuka 500 instruktora u okviru obuke svih članova biračkih odbora, koji učestvuju u izbornom procesu.\nPredsedavajuća Delegacije Evropskog parlamenta za odnose sa Srbijom Tanja Fajon rekla je da se nada napretku u uspostavljanju dijaloga, kako bi se stekli uslovi za fer i demokratske izbore.\nPredsednik Republičke izborne komisije Vladimir Dimitrijević kaže da će ukupno 500 instruktora sprovesti kompletnu obuku stalnog sastava biračkih odbora.\n"Na taj način ćemo podići nivo znanja i veština koje su neophodne da bi se stroge izborne procedure sprovele na izborni dan", ističe Dimitrijević.\nPodseća da su birački odbori sastavljeni od predstavnika i vlasti, opozicije i vanparlamentarnih stranaka.\n"Birački odbori su organizovani u takozvanom stalnom i proširenom sastavu. Stalni sastav je određen proporcionalno sastavu Skupštine Srbije, a prošireni sastav se određuje dodatno uz sve podnosioce lista koji žele da učestvuju na izborima", objašnjava Dimitrijević.\nNaglašava da je cilj obučiti kompletan sastav biračkih odbora, kako podnosioci lista ne bi imali sumnju u validnost i sam rezultat izbora.\nKaže da je ideja da bude obučeno 300.000 ljudi.\n"Apsolutna javnost svake faze izbornog postupka"\nVladimir Dimitrijević objašnjava da će članovi biračkih odbora biti u obavezi da sprovode mere koje je Republička izborna komisija donela.\n"Te mere se najpre odnose na apsolutnu javnost u svakoj fazi izbornog postupka. Prvenstveno se odnosi na takozvane domaće i strane posmatrače koji će moći da prisustvuju, kako radu Republičke izborne komisije, tako i radu radnih tela RIK-a i biračkih odbora, u svakoj fazi izbornog postupka i na svakom izbornom mestu", kaže Dimitrijević.\nIstiče da će prvi put na predstojećim izborima omogućiti skeniranje svih zapisnika sa oko 8.500 biračkih mesta koji će se automatski prosleđivati na internet stranicu RIK-a, tako da će javnost u svakom momentu imati uvid šta se dešava.\n"Svaki birač će imati pravo da nakon završetka glasanja proveri da li je evidentirano da je glasao ili ne", ističe Dimitrijević.\nKaže da sve akte koje je RIK doneo u potpunosti podržavaju OEBS i udruženja koja se bave izbornim procesom.\n"Podržani su i od strane osoba sa invaliditetom. Želimo i njima da pružimo potpunu inkluziju u izborni proces", navodi Dimitrijević.\nNaglašava da zakonom nije dozvoljeno da bilo ko, a posebno podnosioci izbornih lista, utiče na rad Republičke izborne komisije koja je apsolutno nezavistan organ.\n"Nemile scene koje su se dešavale na proteklim izbornim ciklusima nećemo dozvoliti i lično ću poraditi na tome da zaštitimo autoritet i integritet RIK-a", zaključio je Vladimir Dimitrijević.\n#glasanje, #izbori, #rik\nSpisak dosadašnjih komentara za članak "Šta radi RIK da bi izbori bili regularniji".\nSpisak dosadašnjih komentara za članak "Šta radi RIK da bi izbori bili regularniji". Podelite vaše mišljenje sa nama. Pošaljite komentar klikom na dugme - napišite komentar.


Podela siromasnima robe iz magacina Direkcije za imovinu – Nadlanu.com\nPodela siromasnima robe iz magacina Direkcije za imovinu\nBEOGRAD, 1. oktobra 2010. (Beta) – Ministarstvo rada i socijalne politike počinje da deli ugroženim kategorijama stanovništva robu iz magacina Direkcije za imovinu koja je prethodnih godina zaplenjivana u postupcima prinudne naplate, najavio je ministar Rasim Ljajić.\nPosle obilaska magacina pokraj Beograda u kojem je na nekoliko hiljada kvadratnih metara uskladištena ogromna količina robe, Ljajić je agenciji Beta rekao da država želi da iskoristi sve rezerve i potencijale kako bi se ublažile posledice krize i zaštitile najugroženije kategorije stanovništva.\nDeo robe zaplenjene u postupcima prinudne naplate je propadao jer je godinama stajao u magacinima. Posle tri neuspešna pokušaja prodaje roba se vraćala u skladište i tu ostajala dok joj ne istekne rok trajanja ili potpuno ne propadne.\nU skladištu kraj Beograda Ljajić je zatekao ogromnu količinu nove robe – obuće, odeće, nameštaja, kućnih aparata, ali i dosta polovne roba, kao i automobila koji su godinama stajali i propadali dok su trajali sudski postupci.\n„Ovde je velika količina pokretne robe, koja je zaplenjena u postupku prinudne naplate i sada je vlasništvo Srbije odnosno Direkcije za imovinu. Pregledaćemo šta je upotrebljivo da bismo to distribuirali centrima za socijalni rad i lokalnim samoupravama a sa ciljem da sve dođe do krajnjih korisnika – najugroženijih stanovnika“, kazao je Ljajić.


Pored kvaliteta, bitna je sinhronizacija izrade dokumentacije sa ostalim aktivnostima na projektu: izrada dokumentacije je kod nas potpuno usklađena sa ostalim aktivnostima u procesu proizvodnje elektroormana.\nNa raspolaganju su različite varijante saradnje, za maksimalnu uštedu, optimizaciju Vašeg vremena i troškova, uz očuvanje potrebnog kvaliteta dokumentacije.\nNaš inženjerski tim pokriva široku oblast i mnoge discipline, pa Vam možemo pomoći kod izrade dokumentacije u sledećim oblastima:\nIT u poslovnom i industrijskom okruženju\nIntegracija mehatronike i robotike\nDokumentaciju radimo do nivoa izvođačkih, odnosno radioničkih detalja, u skladu sa aktuelnim srpskim i evropskim standardima.\nIzrada celokupne dokumentacije\nAko se bavite integracijom i specijalisti se za neku oblast, desi se da morate da pokrivate i one delove dokumentacije koji Vam nisu u fokusu. Nije potrebno da zapošljavate nove ljude, oslonite se n a nas.\nDovoljno je da nam date funkcionalni zahtev, podatke o željenoj opremi i drugim bitnim uslovima za izradu dokumentacije i isporučićemo Vam kompletnu projektnu dokumentaciju do željenog nivoa detalja.\nRazrada detaljne dokumentacije\nKompanije koje masovno rade slične projekte, ali sa različitim konfiguracijama tipskih celina, imaju potrebu prilagođavanja konkretnim zahtevima korisnika. Ovo može da zahteva mnogo vremena i truda, naročito u komunikaciji sa podizvođačima. Ukoliko već imate tipska rešenja i definisane konfiguracije opreme u okviru baznog dizajna, nudimo Vam razradu do izvođačkih detalja.


Vlasnik kompanije "Vektra" kupio "lir džet" vredan 12 miliona dolara\nCrna Gora dobija prvi avio-taksi\nPODGORICA - Vlasnik kompanije "Vektra" Dragan Brković kupio je biznis avion tipa "lir džet 60", koji je u ponedeljak uveče sleteo na podgorički aerodrom. Brkovićeva letelica, vredna 12 miliona američkih dolara, ima sedam sedišta i važi za jedan od najmodernijih i najluksuznijih aviona biznis klase. Izvršni direktor novoformirane aviokompanije "Vektra aviejšn" Bojan Brković, Draganov sin, kazao je da će avion u početku biti korišćen za potrebe kompanije "Vektra", a kasnije će se, kako je rekao, najverovatnije koristiti u komercijalne svrhe. On je kazao da je "lir džet" kupljen kreditom Evropske investicione banke.\nDragan Brković je najavio da će uskoro unajmiti još jedan "lir džet" i da će "Vektra aviejšn" početkom sledeće godine otvoriti i prvi avio-taksi u Crnoj Gori. Kompanija planira i izgradnju modernog hangara u Golubovcima za svoje letelice. Posadu novog vazduhoplova čine iskusni piloti, bivši direktor letačke operative "Montenegro erlajnza" Branislav Stojanović i kopilot Radomir Janjušević.\nKombinat aluminijuma "Podgorica", o kojoj je prošle sedmice raspravljala Skupština Crne Gore, dužan je "Vektri" 50 miliona dolara. Sednica Skupštine završena je pre glasanja o predloženoj rezoluciji o KAP-u, kojom se predviđa obustava privatizacije. Crnogorska opozicija optuživala je Brkovića da je 15 godina "zavarivao auspuhe u privatnoj automehaničarskoj radnji, a da danas ima najjaču firmu u Crnoj Gori, koja ništa ne proizvodi".\nPozovi 0800 za džabe informaciju\nLaureati Amerikanci i Nemac\nKlađenje na indeks korupcije u SCG\nRačuni sa potpisom Mis Pigi i Garfilda\nJabuka rodila dva puta za godinu dana


80 godina od pokliča „Bolje grob nego rob“ » Javni Servis\n80 godina od pokliča „Bolje grob nego rob“\n27 Marta, 2021 admin71Leave a Comment on 80 godina od pokliča „Bolje grob nego rob“\nOdbacivanje sporazuma o pristupanju Jugoslavije Trojnom paktu 27. marta 1941. godine, bio je prvi veliki moralni poraz nacističke Nemačke u tada porobljenoj Evropi i imao je ogromni značaj za antifašistički pokret.\nMeđutim, 80. godina kasnije, taj događaj je gotovo u potpunosti izbrisan iz javnog sećanja i o njemu se ne govori na afirmativan način jer on podseća da je jedan od ključnih toposa antifašističke memorije na ovim prostorima\n.Danas su najveći protivnici 27. marta i svakog pokušaja revitalizovanja vrednosti koje proističu iz tog datuma, one političke snage koje pokušavaju da rehabilituju, na primer, delovanje Milana Nedića.\nIstoričarka Olga Manojlović Pintar u intervjuu za Radio Slobodna Evropa —\nDemonstracije povodom odbacivanja sporazuma o pristupanju Jugoslavije Trojnom paktu, Beograd 27. marta 1941.\nKultura sećanja (ako ičemu pozitivnom uopšte može da doprinese) i postoji zato da bi se izgradio snažan vrednosni sistem, koji bi u takvim uslovima bio pouzdan orijentir. Jer nekakva vrednosno-ideološka orijentacija uvek dominira: ili će biti 27. mart i sve što se nalazi na toj trajektoriji (antifašizam, solidarnost, hrabar i adekvatan odgovor na izazove) ili će biti pseudo-Nemanja, zaverologija, odsustvo svake solidarnosti i kolo oko pamjatnika. To je, na kraju krajeva, razlika između teškog, ali ozbiljnog i ispravnog puta, sa jedne strane i lakog, ali šarlatanskog i budalastog, sa druge.\nIstoričar Srđan Milošević u kolumni za Peščanik —


Isti izvor navodi da su napad predvodili pripadnici organizacije Hajat Tahrir al Šam.\n"Napad džihadista bio je usmeren na položaje sirijske vojske na obodima demilitarizovane zone i usledio je posle sukoba u kojima je poginulo osam vojnika. Poginula su dvojica džihadista", navodi se u saopštenju sirijske Opservatorije za ljudska prava.\nDogovor o demilitarizovanoj zoni u Idlibu i drugim oblastima kojima će biti razdvojene vladine i pobunjeničke snage postigle su Ankara i Moskva u septembru. Prema dogovoru, pobunjenici su trebali da do 10. oktobra uklone svo teško naoružanje iz tampon zone, ali i dalje se dešavaju sporadični sukobi između džihadista i vojske. Pobunjeničke frakcije su saopštile da su povukle teško naoružanje iz tampon zone, ali Hajat Tahrir al Šam i druge ekstremnije grupacije odbijaju da povuku svoje borce.\nSTRAVIČNI PRIZORI IZ SIRIJE U napadu ubijeno 69 osoba, među njima ima MNOGO DECE (FOTO, VIDEO)


Medijska militarizacija Balkana | Politika | DW | 31.01.2017\nNaslovne stranice srpskih medija već mesecima podsećaju na naslovnice specijalizovanih časopisa o vojnom naoružanju i opremi. Svakodnevno se, naime, licitira sa količinom naoružanja koje će Srbija dobiti, kupiti na kredit, ili već na neki drugi misteriozan način nabaviti – najčešće od Rusije i njoj bliskih zemalja, ali i od SAD. Avioni MIG, raketni sistemi, protivvazdušna odbrana, helikopteri, Hameri, svakodnevni su junaci naslova poput „Belorusija će Srbiji dati i S-300 i BUK i Migove“, „Stiže S-300“, „Putin će Srbiju braniti oružjem“, „Vojska Srbije će grmeti kad stignu novi Migovi“, „Merkamo rakete i radare“… A sve je zapravo počelo negde u vreme najave Hrvatske da će nabaviti nove helikoptere i od tada se sve to pretvorilo u regionalnu trku u naoružanju.\nSa jedne strane postoji potpuno legitimna potreba Srbije da modernizuje svoje izrazito zastarele kapacitete naoružanja, ističe za DW novinar Daniel Šunter – i u tom smislu nabavka aviona pod povoljnim uslovima i raketnih sistema PVO nije sporna. „Ali, tu postoji jedan drugi fenomen, a to je militarizacija koju deo medija sprovodi kao neku propagandnu kampanju. Mislim da stvaranje takve atmosfere odgovara nekim međunarodnim interesima, koji prevazilaze Srbiju i koji sprovode propagandnu kampanju na nivou cele Evrope“.\n„Tu bi trebalo obratiti pažnju na izvore informisanja koji pokazuju jednu izraženu prorusku tendenciju, ili su direktno ruski izvori informisanja“, naglašava Šunter. „Tu se ta tema naduvava preko svake mere i ona je već dobila lažnu formu regionalne trke u naoružavanju – koje nema – i priprema za nekakav oružani sukob, što je takođe fikcija“.\n„Da se mi ipak naoružamo“\n„Čitav region je zahvatila ta epidemija i mi zaista imamo neku vrstu regionalne trke u naoružanju“, ocenjuje za DW novinar nedeljnika Vreme Dejan Anastasijević. „Hrvatska nabavlja nove sisteme, Kosovo želi svoju vojsku, Srbija se tu takođe uključila, a pored toga u Srbiji je i predizborna kampanja i tada svi obećavaju jačanje vojske. Ali tu je i širi kontekst, jer je svet postao nestabilnije mesto, i nadnacionalne strukture možda više nisu garant nečije bezbednosti. Odatle i potiče potreba tipa ’da se mi ipak naoružamo’, pa da bolje dočekamo budućnost kakva god ona bila.“\nU pozadini aktuelnog nadmetanja u nabavci dalekometnih raketa na Zapadnom Balkanu naziru se delikatni odnosi Amerike i Rusije, kažu sagovornici Dojče velea. U to Beograd i Zagreb ne bi smeli olako da se upuštaju. (13.01.2016)\nNemačka ne poklanja Srbiji helikoptere H145M\nBundesver neće donirati Srbiji četiri vojna helikoptera Erbas H145M, saznaje DW. Mogućnost da Nemačka „pokloni“ helikoptere Srbiji prvi je izneo ministar odbrane Đorđević, ali nije precizirao o kakvim se letilicama radi. (06.01.2017)\nSrpska vojska i puška koja pati od sunčanice\nMinistarstvo odbrane Srbije iz medija je saznalo za nedostatke puške Hekler&Koha koju koriste i specijalne jedinice srpske vojske. Iz odgovora na upit DW nije jasno da li se uopšte razmatra izbacivanje puške iz upotrebe. (15.05.2015)\nDejan Anastasijevć takođe smatra da nije sporno da je vojsci Srbije štošta potrebno, ali problem je što Srbija nema odbrambenu strategiju. „Poslednji put je tako nešto rađeno još 2009. godine, a to je sve bilo pre izbegličke krize, pre sukoba u Ukrajini, pre rata na Bliskom istoku, i mi stoga ne možemo planski da razvijamo vojsku“. Anastasijević pri tom dodaje da nabavka ruskih Migova „ne utiče mnogo na regionalni balans snaga, ali da je to i međunarodna obaveza Srbije. Jer, bez tih aviona, Srbija uskoro ne bi mogla da kontroliše svoje nebo.“\nČuvari zemlje u letnjem periodu\nPrateća tema u Srbiji već dugo je i debata o vraćanju obaveznog služenja vojnog roka. Zagovornici te kampanje navode da je, prema nekim istraživanjima, 70 odsto građana Srbije za tu ideju. Međutim, Dejan Anastasijević upozorava da je to veoma skupo i kaže da je pitanje kako bi ti isti ljudi odgovorili na to pitanje kada bi im se predočilo koliko bi to koštalo srpski budžet. „To jednostavno mnogo košta, a s druge strane, veliki broj vojnih objekata i kasarni je prodat, i pitanje je gde bi se pre svega smestila ta vojska. Mislim stoga da vlast samo testira teren na tu temu“.\nAnastasijević navodi primer Hrvatske, koja je u daleko boljem ekonomskom položaju, i koja je zaključila da za to nema novca. Najnovije informacije ipak govore da će Hrvatska možda ipak da vrati obavezni vojni rok, ali samo u letnjim mesecima, jer nema novca za zimske uniforme i opremu. I ta informacija, prema Antanasijevićev rečima, dovoljno govori koliko je to skup proces.\nVojni rok se (ne) vraća?\nNadležni organi navode kako je formirana radna grupa, koja bi trebalo da se pozabavi pitanjem povratka obaveznog vojnog roka. Eventualni povratak obaveznog služenja vojnog roka za Daniela Šuntera takođe spada u arsenal medijskog spinovanja, i po njima se stiče utisak da je to već rešeno i da se vojni rok vraća, što, smatra, nije tačno. Šunter isto tako skreće pažnju na nedostatak strategije odbrane i navodi da je novi momenat problem kontrole granice zbog migrantske krize. Sa time se susreću sve balkanske zemlje, koje sada na granicu šalju vojsku i policiju.\n„Da li taj problem može da se reši uvođenjem vojnog roka ili da se nabavlja oprema koja bi pomogla u efikasnijoj kontroli granica, to je već drugo pitanje. Ali, nemam utisak da je bilo ko u vlasti ili u Ministarstvu odbrane, u ovom trenutku odlučio da je to gotova stvar i da se vojni rok vraća“, ocenjuje Šunter.\nDejan Anastasijević zaključuje da se militarizacija javnog i medijskog prostora samo donekle može objasniti političkom propagandom. „Ima tu, naravno, propagande, ali stari svetski poredak se ipak ne drži baš najbolje. A pored toga, balkanski region je već neko vreme prilično zapostavljen – i to od Evropske unije, ali i SAD u vreme Obame. Sve to dovodi do toga da se sve države ovde osećaju nesigurnije. A kad se države osećaju nesigurno, one počinju da se naoružavaju. Mi, na žalost, pratimo loše globalne trendove, a ovo je jedan od takvih.“\nPovezani sadržaji Srbija, Kosovo, Balkan, Politika, Kosovo, Srbija i region\nKljučne reči vojska, militarizacija, Srbija, Hrvatska, Kosovo, Balkan, vojni rok, politika\nTrajni link https://p.dw.com/p/2WgrV


Mladi u teškoj situaciji | Mladi Nikšića\nMladi u teškoj situaciji\nMladi ljudi u Crnoj Gori su u teškoj situaciji kada je u pitanju zapošljavanje i sve više su izloženi deficitima dostojanstvenog rada u odnosu na druge grupe, ocijenjeno je iz Centra za stručno obrazovanje.\n„Nedostatak hrabrosti da se uđe u sopstveni biznis, biranje radnih mjesta, zapošljavanje nestručnog kadra koji posjeduje druge kvalifikacije, a ne one koje su mu potrebne za to radno mjesto, sezonska ponuda radnih mjesta na koju se teško mladi privikavaju još više otežava i onako vrlo malu ponudu radnih mjesta“, kazali su predstavnici Centra agenciji Mina-business.\nAko se tome, kako su naveli, doda i nepotrebno nepovjerenje poslodavaca, onda su mladi u teškoj situaciji.\nIz Centra su saopštili da se, i pored nedostatka dostojanstvenih radnih mjesta za mlade, ne suočavaju svi sa istim rizikom da budu isključeni sa tržišta rada.\n„Mlade žene, mladi ljudi sa niskim nivoom obrazovanja, mladi koji žive u ruralnim područjima i mladi koji nijesu socijalno umreženi su više izloženi deficitima dostojanstvenog rada u odnosu na druge grupe. Rodne razlike u učešću u radnoj snazi, zaposlenosti i nivou zarade i dalje postoje uprkos visokom nivou obrazovanja mladih žena u odnosu na muškarce“, ocijenili su iz Centra.\nIz Centra su naveli da se i uprkos napretku u pogledu ekonomske transformacije i smanjenja siromaštva koje je postignuto posljednjih godina, otvaranje novih radnih mjesta u Crnoj Gori i dalje sporo realizuje.\n„Crna Gora je posebno pogođena visokim stopama nezaposlenosti mladih i neformalne zaposlenosti“ rekli su predstavnici Centra.\nOni su naveli da je u 2015. godini oko 63 odsto mladih završilo srednju školu, a skoro 23 odsto imalo fakultetsko obrazovanje.\n„Udio nisko kvalifikovanih mladih koje iznosi 12,3 odsto daleko je ispod prosjeka zabilježenog u zemljama Evropske unije (EU) gdje iznosi 33,4 odsto. Podaci pokazuju da mladi sa većim stepenom obrazovanja imaju veće šanse za zaposlenje, imaju veće zarade i brže ostvaruju tranziciju do posla, a time je i manja vjerovatnoća siromaštva i neaktivnosti u odnosu na mlade koji imaju samo osnovno i srednje obrazovanje“, objasnili su iz Centra.\nIz Centra su naveli da fakultetsko obrazovanje, međutim, ne oslobađa od rizika nezaposlenosti, s obzirom na to da je stopa nezaposlenosti među diplomcima oko 32 odsto.\n„Ovako visoka stopa nezaposlenosti među diplomcima postoji, prije svega, zbog neusklađenosti između vještina koje mladi stiču u školi i onih koje poslodavci traže, niska stopa otvaranja radnih mjesta u državi, struktura ekonomije koju karakteriše ograničen kapacitet apsorpcije mladih sa stečenim visokim obrazovanjem“, smatraju u Centru.\nMala ponuda radnih mjesta i nesinhronizovana upisna politika, kako su saopštili, omogućavaju sticanje fakultetskih diploma kako na prostoru Crne Gore tako i u regionu što utiče na to da je ponuda visokoškolaca mnogo veća nego potražnja.\n„Vlada ulaže napore da se suoči sa ovim problemom, međutim ne može obezbijediti svima radno mjesto, jer je to uslovljeno privrednim razvojem i novim kapitalnim investicijama koje treba da stvore i ponude veći broj radnih mjesta“, rekli su iz Centra.\nU Centru smatraju da je u Crnoj Gori preduzetničko učenje veoma razvijeno u srednjem stručnom obrazovanju, što je i potvrđeno u brojnim međunarodnim izvještajima.\n„U srednjem stručnom obrazovanju uveden je predmet Preduzetništvo u svim obrazovnim programima i formirani su Preduzetnički centri u pojedinim školama, koji doprinose daljem razvoju i unaprijeđenju preduzetničkog učenja“, naveli su iz Centra.\nKako su objasnili, osmišljeni su razni oblici preduzetničkog učenja kroz vannastavne aktivnosti, kao što su Preduzetnički klubovi, koji su u prethodnim godinama formirani u velikom broju u srednjim stručnim školama.\n„Urađena je i obezbijeđena literatura za nastavnike i učenike, obučeni su svi nastavnici u Crnoj Gori za realizaciju tog predmeta i organizovana su brojna takmičenja i sajmovi iz oblasti preduzetništva“, zaključili su iz Centra\nNikšićani žele zdravlje i više novca u 2018.\nEuro slavi 15. rođendan.


MERE stiže u Srbiju u januaru - spremne prve lokacije, cene će biti za 20 posto niže od prosečnih\nRuski diskontni lanac Svetofor, poznatiji pod brendom MERE, nedavno je kupio prve lokacije širom zemlje na kojima planira da zvanično započne poslovanje.\nPrema rečima ministarke trgovine Tatjane Matić, ministarstvu je potvrđeno da ovaj trgovinski lanac najkasnije do sredine januara otvara prodajne objekte u Batajnici, Kruševcu i Subotici, piše Beograd uživo.\nZatim tokom februara sledi otvaranje objekata u Kraljevu i Vršcu, a krajem aprila i početkom maja planirano je da u Srbiji počne da radi ukupno 15 pomenutih prodavnica, piše portal.\nRuski trgovinski lanac započeo je nedavno ekspanziju na srpskom tržištu tako što je ruska pridružnica u Srbiji kupila prve lokacije širom zemlje na kojima planira da i zvanično započne svoje poslovanje.\nSredinom avgusta ove godine najavljeno je da će ova ruska kompanija na našem tržištu otvoriti najmanje 100 marketa prosečne površine od 1.000 kvadrata.\nTada je takođe najavljeno da će njihove cene biti za 20 posto niže od prosečnih.\nizvor: b92.net, beograduzivo.rs, agencije, foto: Peggy cci, Pixabay, ilustracija\ndiskont hrana mere Novi Sad srbija supermarket vojvodina


Naime, nekadašnji selektor Srbije je prošle sezone vodio Torino, a tokom leta je već bio dogovoren njegov angažman u Sporting. Potpisao je Mihajlović ugovor, predstavljen je, ali je onda došlo do smene uprave.\nIz kluba je otišao Bruno de Karvaljo koji je i doveo srpskog stručnjaka, došao je novi predsednik, koji je imao drugačije zamisli što se tiče trenera, pa je odlučio da otpusti Mihajlovića, i to bez ijednog održanog treninga.\nNekadašnji strateg Milana, Fjorentine, Smapdorije i drugih italijanskih klubova nije imao milosti, pa je rešio da pravdu potraži preko suda. Kako navode italijanski mediji, Mihajlović zahteva da mu se isplati svota od 11.195.000 evra, koliko bi mu pripalo na ime potpisanog ugovora.\nO celom slučaju će odlučiti Sud za sportsku arbitražu u Lozani.


Nova pravila u našim školama: Nema podsmevanja, ponižavanja, uvredljivih poruka... - Zelena učionica\n“Do sada smo nailazili na dobre primere prakse kada su škole reagovale u slučaju prepoznate diskriminacije, ali to bi trebalo da bude ujednačeno i svaka ustanova u Srbiji može da koristi ovaj Pravilnik kao vodič. Nama je potrebno da sistem prepozna načine reagovanja i to je sve stavljeno u ovaj dokument”, rekla je Vilček na konferenciji za novinare na kojoj je predstavljen Pravilnik.\n“Tim svake škole treba da zna korake, kada se informiše direktor, a kada školska Uprava u kojoj su pojedini članovi zaduženi za praćenje i postupanje u slučaju diskriminatornog ponašanja”, i dodala da Ministarstvo takođe ima tim koji deluje u slučaju takvih incidenata.\nVilček je naglasila da škola treba da prepozna kada je reč o “dečjem nestašluku”, a kada je reč o diskriminatornom ponašanju.\n“Ako se radi o tinejdžerima, oni će iz raznih razloga pokušati da diskriminišu svoje vršnjake, ali i mlađe i starije, a obrazovni sistem treba da prepozna kada se radi o diskriminaciji. Takođe, treba obratiti pažnju i na etničke zajednice, poput romske, da bi se sprečila diskriminaciju.\nPravilnik propisuje preventivne i interventne mere i aktivnosti na sprečavanju i zaštiti od diskriminacije i drugih ponašanja kojima se vređa ugled, čast i dostojanstvo ličnosti u sistemu obrazovanju”, navela je.\n“Izrada ovog pravilnika predstavljala je izazov za Ministarstvo i ovo je prvi korak da pokažemo da hoćemo i možemo, a ja verujem u svoje kolege i struku, kao i da društvo želi da se menja. Važno je da se suočimo sa problemom jer ćemo onda moći i da ga rešimo, ali ne smemo da ga ignorišemo”, poručila je Nedeljković.\n“Ovaj pravilnik utvrđuje konkretan kodeks ponašanja svih učesnika u sistemu obrazovanja i veoma je važan jer i civilnom društvu pruža priliku da se preduzima mere protiv diskriminacije”, navela je Leonardi.\nPrema novom Pravilniku zabranjuje se diskriminatorsko ponašanje zasnovano na rasi, boji kože, nacionalnoj pripadnosti ili etničkom poreklu, statusu migranta ili izbeglice, ubeđenjima, polu, rodnom identitetu, seksualnoj orjentaciji, imovnom stanju, socijalnom i kulturnom poreklu, smetnjama u razvoju i invaliditetu…\nMinistarstvo prosvete: Pojačaće se broj izbornih aktivnosti u školama\nŠarčević: Nastavnici ne tražite maksimum


U Briselu otvorena izložba „Vrijednosti Evrope – pogledi iz Crne Gore“\nIzložba mladih fotografa na temu „Vrijednosti Evrope – pogledi iz Crne Gore“ otvorena je 12. januara 2016. godine u Evropskom informativnom centru u Briselu.\nU Kulturno informativnom centru “Budo Tomović” 28. decembra 2015. godine otvorena je izložba fotografija “Pronađi razliku” umjetnice Maje Kovijanić. Izložba je jedna od ovogodišnjih aktivnosti Strategije unapređenja kvaliteta života LGBT osoba u Crnoj Gori, utvrđena Akcionim planom za 2015. godinu.\nNajava: Koncert “Trio Luminis”, u Ministarstvu kulture\nU Ministarstvu kulture će, u petak 25.decembra, u 13 sati, concert održati “Trio Luminis”.\nNajava: Koncert "Žene Balkana u džezu"\nU Ministarstvu kulture na Cetinju, u srijedu 9.decembra u 18 sati, održaće se koncert Žene Balkana u džezu.\nOleksij Molčanov u Ministarstvu kulture 1. decembra\nU Ministarstvu kulture na Cetinju, u utorak 1. decembra, u 19 časova, održaće solistički koncert pijanista Oleksij Molčanov.\nMontenegro film forum održan u Ministarstvu kulture\n4. Montenegro film forum održan je danas u Ministarstvu kulture na Cetinju, u organizaciji producentske kuće Artikulacija iz Podgorice.